open-index/open-wikipedia-markdown huggingface dataset:
ആശ്രാമം ശ്രീകൃഷ്ണസ്വാമി ക്ഷേത്രം

കേരളത്തിൽ കൊല്ലം ജില്ലയിൽ അഷ്ടമുടിക്കായലിന്റെ തീരത്തായി സ്ഥിതിചെയ്യുന്ന ഒരു ശ്രീകൃഷ്ണ ക്ഷേത്രമാണ് **ആശ്രാമം ശ്രീകൃഷ്ണസ്വാമി ക്ഷേത്രം**. കൈകളിൽ വെണ്ണയേന്തി നിൽക്കുന്ന നവനീത കൃഷ്ണനാണ് ഇവിടുത്തെ പ്രതിഷ്ഠ. എല്ലാമാസവും രോഹിണി നാളിൽ സന്താനഗോപാലം കഥകളി നടക്കുന്ന കേരളത്തിലെ ഒരേയൊരു ക്ഷേത്രമാണ് ആശ്രാമം ശ്രീകൃഷ്ണ സ്വാമി ക്ഷേത്രം. എല്ലാവർഷവും ഏപ്രിൽ മാസത്തിലെ വിഷുദിനത്തിലാണ് ക്ഷേത്രത്തിലെ ഉത്സവം നടക്കുന്നത്. ഉത്സവാഘോഷങ്ങളുടെ ഭാഗമായി ആശ്രാമം മൈതാനത്ത് കൊല്ലം പൂരം നടക്കുന്നു. ശ്രീകൃഷ്ണക്ഷേത്രത്തോടൊപ്പം ഒരു അയ്യപ്പ ക്ഷേത്രം കൂടിയുണ്ട്. ശബരിമല ക്ഷേത്രത്തിലേതുപോലെ പതിനെട്ടു പടികളുള്ള ഈ ക്ഷേത്രത്തിൽ ആനപ്പുറത്തിരിക്കുന്ന അയ്യപ്പന്റെ പ്രതിഷ്ഠയാണുള്ളത്. ശബരിമലയിലേതുപോലെ തന്നെ ഈ ക്ഷേത്രത്തിലും തിരുവാഭരണ ഘോഷയാത്ര നടത്താറുണ്ട്.

## ചരിത്രം

ആശ്രാമം ശ്രീകൃഷ്ണ സ്വാമി ക്ഷേത്രത്തിന് ആയിരം വർഷത്തോളം പഴക്കമുണ്ടെന്നു പറയപ്പെടുന്നു. ദേശിങ്ങനാടിന്റെ ചരിത്രത്തിന്റെ ഭാഗമായ ഈ ക്ഷേത്രത്തെക്കുറിച്ച് ഉണ്ണുനീലിസന്ദേശത്തിലും മയൂരസന്ദേശത്തിലും താളിയോലഗ്രന്ഥങ്ങളിലും പരാമർശമുണ്ട്. വില്വമംഗലം സ്വാമികളാണ് ഇവിടെ പ്രതിഷ്ഠ നടത്തിയതെന്നും സന്താനഭാഗ്യം ലഭിക്കാതിരുന്ന ഒരു വിഷ്ണു ഭക്തയ്ക്ക് ശിലാരൂപത്തിൽ ഭൂജാതനായതാണ് ആശ്രാമം ശ്രീകൃഷ്ണ സ്വാമിയെന്നും ഐതിഹ്യങ്ങളുണ്ട്.

## ഉത്സവം
എല്ലാവർഷവും വിഷുദിനത്തിൽ ക്ഷേത്രത്തിലെ ഉത്സവം നടക്കുന്നു. ഉത്സവത്തിന്റെ ഭാഗമായി ആനന്ദവല്ലീശ്വരം ക്ഷേത്രത്തിൽ നിന്ന് വാദ്യമേളങ്ങൾ, തെയ്യം, നിലക്കാവടി, പൂക്കാവടി, മയൂരനൃത്തം, അമ്മൻകുടം എന്നിവയുടെ അകമ്പടിയോടെ പുറപ്പെടുന്ന തിരുവാഭരണ ഘോഷയാത്ര ആശ്രാമം ശ്രീകൃഷ്ണ സ്വാമി ക്ഷേത്രത്തിൽ എത്തിച്ചേരുന്നതോടെയാണ് ഉത്സവാഘോഷങ്ങൾ ആരംഭിക്കുന്നത്. 1964-ലാണ് ക്ഷേത്രത്തിലെ തിരുവാഭരണഘോഷയാത്ര ആരംഭിച്ചത്. അതിനുമുമ്പ് ശബരിമല ക്ഷേത്രത്തിൽ മാത്രമാണ് തിരുവാഭരണഘോഷയാത്ര ഉണ്ടായിരുന്നത്. 

## കൊല്ലം പൂരം

ക്ഷേത്രത്തിലെ
ഉത്സവത്തോടനുബന്ധിച്ച് എല്ലാവർഷവും ഏപ്രിൽ മാസത്തിൽ ആശ്രാമം മൈതാനത്തു വച്ച് നടക്കുന്ന ആഘോഷമാണ് കൊല്ലം പൂരം. ഇതിൽ കൊല്ലം നഗരത്തിലെ വിവിധ ഭാഗങ്ങളിലുള്ള ക്ഷേത്രങ്ങൾ അണിനിരക്കുന്നു. ഗജവീരൻമാരുടെ നീരാട്ടിനും ആനയൂട്ടിനും ശേഷം പ്രശസ്ത വാദ്യമേളക്കാർ നയിക്കുന്ന ആൽത്തറമേളം (തിരുമുമ്പിൽ മേളം) നടക്കുന്നു. താമരക്കുളം മഹാഗണപതി ക്ഷേത്രവും പുതിയകാവ് ഭഗവതി ക്ഷേത്രവും മുഖാമുഖം അണിനിരന്ന് നടത്തുന്ന *കുടമാറ്റം* പ്രസിദ്ധമാണ്. വർണാഭമായ വെടിക്കെട്ടോടെ അവസാനിക്കുന്ന കൊല്ലം പൂരം കാണുവാൻ മറ്റു ജില്ലകളിൽ നിന്നുപോലും ആളുകളെത്തുന്നു. 

## അവലംബം

## പുറംകണ്ണികൾ
* ക്ഷേത്രത്തിന്റെ ഔദ്യോഗിക വെബ്സൈറ്റ്

വർഗ്ഗം:കൊല്ലം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ
കാർസോക്, കാശ്മീർ

ജമ്മു കാശ്മീർ സംസ്ഥാനത്ത് ലേഹ് ജില്ലയിലെ ഒരു ഗ്രാമമാണ്  **കാർസോക്** അഥവാ**കോർസോക്**  അത് ലെഹ് താലൂക്കിലെ റുപ്ഷു പ്രദേശത്ത് സൊ മൊറിരി തടാക തീരത്ത് സ്ഥിതിചെയ്യുന്നു. ഇത് ലോകത്തെ ഏറ്റവും ഉയരത്തിൽ സ്ഥിതിചെയ്യുന്ന ഗ്രാമങ്ങളിൽ ഉൾപ്പെട്ടതാണ്. വ്യത്യസ്ത ഉപകരണങ്ങൾ ആണ് പറയുന്നതെങ്കിലും അത് സമുദ്രനിരപ്പിൽ നിന്നും 15,075 അടി (4,595 മീറ്റർ) മുതൽ 14,995 അടി (4,570 മീറ്റർ) വരെ ഉയരത്തിലാണ് സ്ഥിതിചെയ്യുന്നത്. ബൗദ്ധരുടെ ദ്രുക്പ സമ്പ്രദായത്തിലെ കൊർസോക് വിഹാരം ഇവിടെ സ്ഥിതിചെയ്യുന്നു. 

## ചരിത്രം
1947 വരെ മദ്ധ്യഏഷ്യയിലെ വ്യാപാരപാതയിലായിരുന്ന കർസോക്. റുപ്ഷു താഴ്വരയുടെ ആസ്ഥാനവും ആയിരുന്നു.  രുപ്ഷു ഗോബ എന്ന ഒരു രാജാവ് ഇവിടെ സകുടുംബം  താമസിക്കുകയും ഇവിടെ ഒമ്പത് സ്ഥിരം കെട്ടിടങ്ങൾ പണിയുകയും ചെയ്തു.  

ഈ ഗ്രാമത്തിൽ ധാരാളം വീടുകൾ ഉണ്ട്. നാടോടി ജനങ്ങൾ വേനലിൽ യാക്കിന്റെ രോമങ്ങൾകൊണ്ടും തൊലി കൊണ്ടും  അവരുടെ കൂടാരങ്ങൾ നിർമ്മിക്കുകയും ഇവിടുത്തെ കാർഷികപ്രവർത്തനങ്ങൾ നടത്തുകയും ചെയ്യുന്നു. ഈ കൂടാരങ്ങൾക്ക് പുകക്കുഴലുകൾ ഉണ്ടായിരിക്കും. ഇവിടുത്തെ വലിയ ഉപ്പുപാടങ്ങളീൽ നിന്നുള്ള ഉപ്പിനോടൊപ്പം  പഷ്മിന എന്ന വിലപിടിച്ച ഉത്പന്നം കൂടി അവർ വിൽക്കുന്നു.  അവർ ഭക്ഷ്യധാന്യങ്ങൾക്കും മറ്റ് അവശ്യവസ്തുക്കൾക്കും വേണ്ടി ഇവ ബാർട്ടർ രീതിയിൽ കൈമാറുന്നു. നാടോടികൾ അവരുടെ ജീവിതശൈലി മാറ്റുന്നതിന്റെ ലക്ഷണമാണ്കർസോക്കിൽ ഉയരുന്ന സ്ഥിരം കെട്ടിടങ്ങൾ. .

## Demographics

2011 ലെ സെൻസസ് അനുസരിച്ച് കർസോക്കിൽ 253 വീടുകളുണ്ട്. അവരുടെ ശരാശരി സാക്ഷരത (6 വയസ്സിനുമുകളീലെ ജനങ്ങളൂടെ വിദ്യാഭ്യാസം) 46% ആണ് 

## References
അൽ ഹസ്സ

സൗദി അറേബ്യയുടെ കിഴക്കു ഭാഗത്തായി നിലകൊള്ളുന്ന ഒരു കൊച്ചു മരുപ്പച്ചയാണു അൽ ഹസ്സ (**Al-Ahsa**, **Al-Hasa**, or **Hadjar** ( *al-Aḥsāʾ*, locally *al-Ahasā*). പേർഷ്യൻ കടലിടുക്കിനോടു ചേർന്നാണു അൽ ഹസ്സ സ്ഥിതി ചെയ്യുന്നത്. അൽ ഹസ്സ ഗവർണറേറ്റിനു കീഴിലാണു ഈ പ്രദേശം. സൗദി അറേബ്യയിലെ ഏറ്റവും വലിയ ഈന്തപ്പനതോട്ടം സ്ഥിതി ചെയ്യുന്നത് അൽ ഹസ്സയിലാണ്. ഏറ്റവും മികച്ച നെയ്ത്തു തൊഴിലാളികൾ വസിച്ചിരുന്ന ഒരു പ്രദേശം കൂടിയാണ് അൽ ഹസ്സ. ഒരു കാലത്ത് പുരാതന ബഹറൈന്റേയും, ഒമാന്റേയും ഭാഗമായിരുന്നുവത്രേ ഈ പ്രദേശം. പുരാതനകാലത്ത്, ബഹറൈനിലെ ഒരു പ്രധാന നഗരമായിരുന്നു അൽ ഹസ്സ.

## ചരിത്രം

വർഗ്ഗം:യുനെസ്കോ ലോകപൈതൃകസ്ഥാനങ്ങൾ
വർഗ്ഗം:മരുപ്പച്ച
സ്വരാജ് ഗ്രാമിക

ഒരു മലയാള ചലച്ചിത്ര ബാലതാരവും നാടകപ്രവർത്തകനുമാണ് **സ്വരാജ് ഗ്രാമിക**. മമ്മൂട്ടി നായകനായ *പുത്തൻപണം*, മഞ്ജു വാര്യർ നായികയായ *ഉദാഹരണം സുജാത*, ഇന്ദ്രജിത്ത് മുരളി ഗോപി എന്നിവർ പ്രധാന കഥാപാത്രങ്ങളിലെത്തിയ *താക്കോൽ*  എന്നീ ചിത്രങ്ങളിൽ പ്രധാന വേഷം ചെയ്തിട്ടുണ്ട്. *പഥേർ പഞ്ജലി* എന്ന നാടകത്തിലെ അപുവിന്റേതുൾപ്പെടെ നൂറ്റി അൻപതോളം വേദികളിൽ നാടകം അവതരിപ്പിച്ചു. 

## അഭിനയിച്ച ചലച്ചിത്രങ്ങൾ

## ജീവിതരേഖ
തിരുവനന്തപുരം ജില്ലയിൽ നാവായിക്കുളം സ്വദേശി.   നാവായിക്കുളം കേന്ദ്രീകരിച്ചുപ്രവർത്തിക്കുന്ന ഗ്രാമിക നാടക ഗവേഷണകേന്ദ്രത്തിന്റെ പഥേർ പാഞ്ജലി ഉൾപ്പെടെയുള്ള നിരവധി നാടകങ്ങളിൽ അഭിനയിച്ചു. സംസ്ഥാന - ജില്ലാ സ്കൂൾ കലോത്സവങ്ങളിൽ തുടർച്ചയായി മികച്ച നടനായി തെരഞ്ഞെടുക്കപ്പെട്ടു. മോണോ  ആക്റ്റ് മത്സരങ്ങളിലും തുടർച്ചയായി ഒന്നാം സ്ഥാനം നേടി  .ഇപ്പോൾ  നാവായിക്കുളം ഗവ.ഹയർ സെക്കണ്ടറി സ്കൂളിലെ പ്ലസ് വൺ   വിദ്യാർഥി. മാതാപിതാക്കളായ ബൈജു , മായ എന്നിവർ ഹയർ സെക്കണ്ടറി അധ്യാപകരാണ്  . 
## പുരസ്കാരങ്ങൾ
 2016ലെ കേരളസംസ്ഥാന സർക്കാരിന്റെ ടെലിവിഷൻ അവാർഡിൽ ജൂറി പുരസ്കാരം .

വർഗ്ഗം:മലയാളചലച്ചിത്രനടന്മാർ
കൊല്ലം മെമു ഷെഡ്

മെമു തീവണ്ടികളുടെ അറ്റകുറ്റപ്പണികൾക്കും പരിപാലനത്തിനുമായി കൊല്ലം ജില്ലയിൽ സ്ഥാപിച്ചിരിക്കുന്ന പണിപ്പുരയാണ് **കൊല്ലം മെമു ഷെഡ്** (). ദക്ഷിണ റെയിൽവേക്കു കീഴിലുള്ള നാലു മെമു ഷെഡുകളിലൊന്നാണ് കൊല്ലത്തേത്.  നിലവിൽ കൊല്ലം ജംഗ്ഷനിൽ നിന്നു സർവീസ് നടത്തുന്ന അഞ്ച് ജോടി മെമു തീവണ്ടികളുടെ അറ്റകുറ്റപ്പണികളാണ് ഈ ഷെഡിൽ നടക്കുന്നത്.

## ചരിത്രം
2008-ലെ ഇന്ത്യൻ റെയിൽവേ ബജറ്റിലാണ് കൊല്ലത്തും പാലക്കാടും മെമു ഷെഡുകൾ അനുവദിക്കുന്നതായി പ്രഖ്യാപിച്ചത്. കേരളത്തിനായി അനുവദിച്ച ആദ്യ മെമു ഷെഡ് കൊല്ലത്തേതായിരുന്നു. റെയിൽവേയുടെ അനാസ്ഥയും അനുമതി ലഭിക്കാനുള്ള കാലതാമസവും കാരണം ഷെഡിന്റെ ഉദ്ഘാടനം രണ്ടു വർഷത്തിലേറെ നീണ്ടുപോയി. 2011 ജനുവരി 1-ന് പാലക്കാട് മെമു ഷെഡിന്റെ ഉദ്ഘാടനം നടന്നു. കൊല്ലം മെമു ഷെഡിന്റെ നിർമ്മാണം പൂർത്തിയായി അഞ്ചുവർഷം കഴിഞ്ഞ് 2013 ഡിസംബർ 1-ന് കമ്മീഷൻ ചെയ്തു. അത്യാധുനിക സൗകര്യങ്ങളുള്ള കൊല്ലം മെമുഷെഡ് കേരളത്തിലെ ഏറ്റവും വലിയ മെമു ഷെഡാണ്.

## മെമു ട്രെയിനുകളുടെ പരിപാലനം

## അവലംബം

## പുറംകണ്ണികൾ

വർഗ്ഗം:കൊല്ലം ജില്ലയിലെ കെട്ടിടങ്ങളും നിർമ്മിതികളും
വർഗ്ഗം:ദക്ഷിണ റെയിൽവേ
+
ഹംബോൾട്ട് സർവ്വകലാശാല, ബെർലീൻ

**ഹംബോൾട്ട് യൂണിവേഴ്സിറ്റി ഓഫ് ബർലിൻ**, (ജർമ്മൻ: *Humboldt-Universität zu Berlin*, HU ബെർലിൻ എന്ന ചുരുക്കപ്പേര്) ജർമ്മനിയിലെ ബെർലിനിൽ സ്ഥിതിചെയ്യുന്ന ഏറ്റവും പഴക്കംചെന്ന സർവകലാശാലകളിൽ ഒന്നാണ്. 1811 ഒക്ടോബർ 15 ന് പ്രഷ്യയിലെ ഫ്രെഡറിക് വില്ല്യം മൂന്നാമൻ, ലിബറൽ പ്രഷ്യൻ വിദ്യാഭ്യാസപരിവർത്തകനും ഭാഷാശാസ്ത്രജ്ഞനുമായ വിൽഹെം വോൺ ഹംബോൾട്ടിൻറെ പ്രേരണയാൽ സ്ഥാപിച്ച സർവ്വകലാശാലയാണ്. ഹംബോൾട്ടിയൻ മാതൃകയിലുള്ള ഉന്നതവിദ്യാഭ്യാസത്തിന് ലോകവ്യാപകമായി ഈ സർവ്വകലാശാല അറിയപ്പെടുന്നു. ഈ വിദ്യാഭ്യാസ സമ്പ്രദായം മറ്റു യൂറോപ്യൻ, പടിഞ്ഞാറൻ സർവകലാശാലകളിൽ ശക്തമായി സ്വാധീനം ചെലുത്തുകയും, അതിനാൽത്തന്നെ സർവ്വകലാശാല "എല്ലാ ആധുനിക സർവകലാശാലകളുടേയും മാതാവ്" എന്നു വിളിക്കപ്പെടുകയും ചെയ്യുന്നു.

ഈ സർവ്വകലാശാല, 41 നോബൽ സമ്മാന ജേതാക്കളുമായി സഹകരിച്ചു പ്രവർത്തിക്കുകയും, യൂറോപ്പിലെ ഏറ്റവും മികച്ച സർവകലാശാലകളിലൊന്നായി കണക്കാക്കപ്പെടുകയും ചെയ്യുന്നു. കൂടാതെ കല, മാനവികത എന്നീ വിഷയങ്ങളിൽ ലോകത്തിലെ ഏറ്റവും അഭിമാനകരമായ സർവ്വകലാശാലകളിലൊന്നാണ് ഹംബോൾട്ട് യൂണിവേഴ്സിറ്റി ഓഫ് ബർലിൻ.

## അവലംബം
പൂക്കോട്ടുമ്പാടം വില്വത്ത് ശിവ-വിഷ്ണുക്ഷേത്രം

മലപ്പുറം ജില്ലയിൽ നിലമ്പൂർ താലൂക്കിൽ അമരമ്പലം ഗ്രാമപഞ്ചായത്തിൽ പൂക്കോട്ടുമ്പാടം അങ്ങാടിയിൽ നിന്നും കൂരാട്ടേക്കു പോകുന്ന പാതയിൽ 50 മീറ്റർ ദൂരെ വലതുവശത്താണ് **വില്വത്ത് ശിവ-വിഷ്ണുക്ഷേത്രം** സ്ഥിതിചെയ്യുന്നത്  ഒരേ ചുറ്റമ്പലത്തിനകത്ത് കിഴക്കോട്ട് അഭിമുഖമായി ശിവനും മഹാവിഷ്ണുവും കുടികൊള്ളൂന്നു. ഗണപതി, അയ്യപ്പൻ, വേട്ടയ്ക്കൊരുമകൻ, ഭഗവതി എന്നിവർ കോണുകളിലായി പ്രതിഷ്ഠിക്കപ്പട്ടിരിക്കുന്നു. കൊടശ്ശേരി മൂത്തേടത്ത് മന ആണ് ഇവിടുത്തെ തന്ത്രം നിർവ്വഹിക്കുന്നത്. നിലമ്പൂർ കോവിലകത്തിന്റെ വകയാണ് ഈ ക്ഷേത്രം. അതുകൊണ്ട് തന്നെ കേരളത്തിൽ ആദ്യമായി ക്ഷേത്രപ്രവേശനം നടപ്പായ ക്ഷേത്രങ്ങളിൽ വില്വത്ത് ക്ഷേത്രവും ഉൾപ്പെടുന്നു.

## ഘടന
ഒറ്റ ചുറ്റമ്പലത്തിനകത്താണ് വിഷ്ണുവിന്റെയും ശിവന്റെയും ശ്രീകോവിലുള്ളത്. രണ്ട് പേർക്കും വേറെ കൊടിമരം ഉണ്ട്. കിഴക്കോട്ട് ദർശനമായാണ് വിഷ്ണു-ശിവ പ്രതിഷ്ഠകൾ.

## എത്തിചേരാൻ
*നിലമ്പൂർ നഗരത്തിൽ നിന്നും പൂക്കോട്ടും പാടം അങ്ങാടിയിൽ നിന്നും കൂരാട്ടേക്കുപോകുന്ന വഴിയിലൂടെ 50 മീറ്റർ പോയ്യാൽ വലതുവശത്ത് ക്ഷേത്രത്തിലേക്കുള്ള പടികൾ കാണാം. ഏകദേശം 25 പടികൾ കയറി മുകളീലാണ് ക്ഷേത്രം. വാഹനം പാർക്ക് ചെയ്യാനുള്ള് സ്ഥലവും ധാരാളം ലഭ്യമാണ്  കോവിലകത്തെക്ക് പോകുന്ന വഴിയിൽ നഗരഹൃദയത്തിൽ നിന്നും 500 മീറ്റർ മാറിയാണ് ചരിത്രപ്രസിദ്ധമായ വിരാഡൂർ ക്ഷേത്രം സ്ഥിതിചെയ്യുന്നത്.

## പുറത്തേക്കുള്ള കണ്ണീകൾ

*ഉപഗ്രഹചിത്രം വിക്കിമാപ്പിയയിൽ നിന്നും

വർഗ്ഗം:മലപ്പുറം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ

വർഗ്ഗം:രണ്ടു കൊടിമരങ്ങളുള്ള ക്ഷേത്രങ്ങൾ
മെക്സിക്കൻ സൂര്യകാന്തി

ചുവന്ന സൂര്യകാന്തി അല്ലെങ്കിൽ മെക്സിക്കൻ സൂര്യകാന്തി (Tithonia rotundifolia) എന്നറിയപ്പെടുന്നു.

## ചിത്രശാല

File:Mexican_Sunflower_-_മെക്സിക്കൻ_സൂര്യകാന്തി_02.jpg
File:Mexican_Sunflower_-_മെക്സിക്കൻ_സൂര്യകാന്തി_03.jpg
File:Mexican_Sunflower_-_മെക്സിക്കൻ_സൂര്യകാന്തി_04.jpg
File:Mexican_Sunflower_-_മെക്സിക്കൻ_സൂര്യകാന്തി_05.jpg



വർഗ്ഗം:അലങ്കാരസസ്യങ്ങൾ
വർഗ്ഗം:കേരളത്തിലെ സസ്യജാലം
കൊല്ലം - തിരുവനന്തപുരം തീവണ്ടിപ്പാത

ദക്ഷിണ റെയിൽവേയുടെ ഭാഗമായി കൊല്ലത്തെയും തിരുവനന്തപുരത്തെയും ബന്ധിപ്പിക്കുന്ന പാതയാണ് **കൊല്ലം-തിരുവനന്തപുരം തീവണ്ടിപ്പാത**. കൊല്ലം-ചെങ്കോട്ട റെയിൽപ്പാതയുടെ തുടർച്ചയായി 1918 ജനുവരി 4-ന് ആരംഭിച്ചതാണ് ഈ പാത.

## ചരിത്രം
1902-ൽ ദക്ഷിണേന്ത്യൻ റെയിൽവേ കമ്പനി തിരുവിതാംകൂറിന്റെ വ്യാവസായിക തലസ്ഥാനമായിരുന്ന കൊല്ലത്തെയും മദ്രാസിനെയും ബന്ധിപ്പിച്ചുകൊണ്ട് കൊല്ലം - ചെങ്കോട്ട തീവണ്ടിപ്പാത ആരംഭിച്ചു. കൊല്ലം നഗരത്തിന്റെ വാണിജ്യ പ്രാധാന്യം മനസ്സിലാക്കിയ ബ്രിട്ടീഷുകാർ കശുവണ്ടിയും കുരുമുളകും സുഗന്ധവ്യഞ്ജനങ്ങളും സുഗമമായി കൊണ്ടുപോകുന്നതിനായാണ് ഇങ്ങനെയൊരു പാത തുടങ്ങിയത്. ദക്ഷിണേന്ത്യൻ റെയിൽവേ കമ്പനി കൊല്ലം-ചെങ്കോട്ട തീവണ്ടിപ്പാതയെ 1918 ജനുവരി 4-ന് തിരുവനന്തപുരത്തെ ചാല വരെയും 1931-ൽ തിരുവനന്തപുരം സെൻട്രൽ (തമ്പാനൂർ) വരെയും ദീർഘിപ്പിച്ചു. തിരുവനന്തപുരം റെയിൽവേ ഡിവിഷനാണ് കൊല്ലം - തിരുവനന്തപുരം തീവണ്ടിപ്പാതയുടെ നിയന്ത്രണ ചുമതല വഹിക്കുന്നത്.

## സ്റ്റേഷനുകൾ

## അവലംബം

## പുറംകണ്ണികൾ

വർഗ്ഗം:കേരളത്തിലെ തീവണ്ടിപ്പാതകൾ
വർഗ്ഗം:ഇന്ത്യയിലെ റെയിൽ ഗതാഗതം
*
അട്ടിമറി (ചലച്ചിത്രം)

ശാരംഗപാണി കഥ, തിരക്കഥ രചിച്ചജെ. ശശികുമാർ സംവിധാനം ചെയ്ത് പുഷ്പരാജർ 1981ൽ പുറത്തിറക്കിയ ചലച്ചിത്രമാണ് ***അട്ടിമറി***.നസീർ,ജയഭാരതി,ടി.ജി. രവി,മോഹൻലാൽ,ശ്രീവിദ്യ,ബാലൻ കെ. നായർ തുടങ്ങിയവർ പ്രധാനവേഷ്മെടുത്ത് ഈ ചിത്രത്തിന്റെ സംഗീതം കെ.ജെ. ജോയ് നിർവ്വഹിച്ചു. ഗാനങ്ങൾ പൂവച്ചൽ ഖാദർ, പാപ്പനംകോട് ലക്ഷ്മണൻ  എന്നിവർ രചിച്ചു. 
## താരനിര

## പാട്ടരങ്ങ്
പൂവച്ചൽ ഖാദർ, പാപ്പനംകോട് ലക്ഷ്മണൻ എന്നിവരുടെ വരികൾക്ക് കെ.ജെ. ജോയ്സ്ംഗീതം നൽകിയ ഗാനങ്ങളാണ് ഈ ചിത്രത്തിൽ.

## അവലംബം

## പുറം കണ്ണികൾ
* 
## ഈ ചിത്രം കാണൂവാൻ

വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:നസീർ-ജയഭാരതി ജോഡി
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
ക്ലാഷ് ഓഫ് ക്ലാൻസ്

ഒരു മൊബൈൽ വീഡിയോ ഗെയിമാണ് **ക്ലാഷ് ഓഫ് ക്ലാൻസ്** (English: Clash of Clans). സൂപ്പർസെൽ എന്ന ഫിന്നിഷ് കമ്പനിയാണ് ഈ ഗെയിം പുറത്തിറക്കിയത്. 2012 ഓഗസ്റ്റ് 2 ഐ.ഒ.എസിലും 2013 ഒക്ടോബർ 7ന് ആൻഡ്രോയ്ഡിലും ഈ ഗെയിം ലഭ്യമായിത്തുടങ്ങി.

## ഗെയിം കളിക്കുന്ന രീതി

ഒരു മൾട്ടിപ്ലെയർ ഗെയിമാണിത്. ഹോം വില്ലേജ് എന്ന ഗ്രാമത്തിലാണ് കളി നടക്കുന്നത്. ഈ ഗ്രാമത്തിന്റെ ചീഫാണ് കളിക്കുന്നയാൾ. ഗ്രാമത്തിൽ കെട്ടിടങ്ങൾ പണിഞ്ഞും സ്വന്തമായൊരു സേനയെ പരിശീലിപ്പിച്ച് മറ്റ് ഗ്രാമങ്ങളെ ആക്രമിക്കുകയുമാണ് ഇതിൽ ചെയ്യുന്നത്. ഈ ഗ്രാമത്തിൽ നിന്നും ബോട്ടിൽ കയറി ബിൾഡർ ബേസ് എന്ന മറ്റൊരു ഗ്രാമത്തിലും എത്താം. 

### ഹോം വില്ലേജ്

ഇതാണ് പ്രധാനപ്പെട്ട ഗ്രാമം. ഇവിടെ പകൽ സമയമാണ്. ടൗൺഹോളാണ് ഇതിന്റെ കേന്ദ്രം. 

### ബിൾഡർ ബേസ്

ഹോം വില്ലേജിൽ നിന്നും ബോട്ടിൽ കയറിയാണ് ഇവിടെയെത്തുന്നത്. ഇവിടെ രാത്രി സമയമാണ്. ബിൾഡർഹോളാണ് ഇതിന്റെ കേന്ദ്രം.
## പ്രകാശനം
ഹേയ് ഡേ പോലുള്ള പ്രശസ്ത മൊബൈൽ ഗെയിമുകൾ പുറത്തിറക്കിയ സൂപ്പർസെൽ എന്ന കമ്പനിയാണ് ക്ലാഷ് ഓഫ് ക്ലാൻസ് പുറത്തിറക്കിയത്. 2012 ഓഗസ്റ്റ് 2 ന് ഐ.ഒ.എസ് ഫോണുകളിൽ ഈ ഗെയിം ലഭ്യമായിത്തുടങ്ങി. 2013 ഒക്ടോബർ 7ന് ആൻഡ്രോയ്ഡിലും ലഭ്യമായിത്തുടങ്ങി. 
## അവലംബം

## പുറം കണ്ണികൾ
*  
* 

വർഗ്ഗം:വീഡിയോ ഗെയിമുകൾ
പുഷ്പക്കൃഷി

[വലത്ത്‌|ലഘുചിത്രം|250x250ബിന്ദു|ഒരു [ഹരിതഗൃഹം|ഹരിതഗൃഹത്തിൽ വിൽപ്പനയ്ക്കായി വെച്ചിരിക്കുന്ന വിവിധതരം ചെടികൾ]]
**ഫ്ലോറികൾച്ചർ അല്ലെങ്കിൽ പുഷ്പക്കൃഷി **പൂന്തോട്ടപരിപാലനത്തിലോ പൂവ്യവസായത്തിലോ പൂച്ചെടികളേയും മരങ്ങളേയും വളർത്തുന്ന പഠനരീതിയാണ്. പൂക്കൃഷിവിദഗ്ദ്ധർ സസ്യപരിപാലനത്തിലൂടെ പുതിയ തരം സസ്യങ്ങൾ വികസിപ്പിക്കുന്നു.

## ഇതും കാണൂ
* പുഷ്പവ്യവസായം

## അവലംബം
* Floriculture researchers test pink poinsettias | CALS News Center Floriculture researchers test pink poinsettias | News from the College of Agriculture and Life Sciences
* Floriculture, Nursery - Rural Migration News | Migration Dialogue
*  ലഘുചിത്രം|കള്ളിമുൾച്ചെടിയെ വളർത്തുന്നത് പുഷ്പകൃഷിക്ക് ഉദാഹരണമാണ്

## കൂടുതൽ വായനയ്ക്ക്
* USDA - National Agricultural Statistics Service Floriculture Crops 
* University of Florida
* California Cut Flower Commission 
* University of Minnesota Florifacts 
* North Carolina State University Floriculture Information Center 
* https://www.researchgate.net/publication/295862115_Diversification_Through_Floriculture_in_Kashmir_Valley

വർഗ്ഗം:പുഷ്പങ്ങൾ
പിയർ ആൻറ് മേരി ക്യൂറി യൂണിവേഴ്സിറ്റി

**UPMC**,  (മുമ്പ് പിയർ ആൻറ് മേരി ക്യൂറി യൂണിവേഴ്സിറ്റി) (), ഫ്രാൻസിലെ പാരീസിൽ സ്ഥിതിചെയ്യുന്ന ഒരു പൊതു ഗവേഷണ സർവ്വകലാശാലയാണ്. ഈ സർവ്വകലാശാല **പാരിസ്** **VI,**** ** എന്ന പേരിലും അറിയപ്പെടുന്നു. ഇത് 1968 മേയ് മാസത്തിലെ വിദ്യാർത്ഥി പ്രതിഷേധത്തെത്തുടർന്ന് ഇല്ലാതായ യൂണിവേഴ്സിറ്റി ഓഫ് പാരീസിലെ (ദ സോർബോൺ), സയൻസ് ഫാക്കൽറ്റി ഏറ്റെടുത്തിരുന്നു. സോർബോൺ യൂണിവേഴ്സിറ്റി ഗ്രൂപ്പിലെ ഒരു അംഗമായ ഈ സർവ്വകലാശാല, 2018 ജനുവരി 1 ന് യൂണിവേഴ്സിറ്റി ഓഫ് പാരീസ് പുന:സൃഷ്ടിക്കലിൻറെ ഭാഗമായി സോർബോൺ സർവകലാശാലയിൽ ലയിക്കും. ഫ്രാൻസിലെ പാരീസിൽ, 5th അറോണ്ടിസ്മെൻറിലെ (ഭരണജില്ല) ലാറ്റിൻ ക്വാർട്ടറിലുള്ള ജുസ്യൂ കാമ്പസിലാണ് ഈ  യൂണിവേഴ്സിറ്റി സ്ഥിതി ചെയ്യുന്നു.

## അവലംബം
ചെങ്ങന്നൂരാതിപ്പാട്ട്

കുട്ടനാടും പരിസരപ്രദേശങ്ങളിലും പ്രചാരത്തിലുള്ള നാടൻ പാട്ടാണ് **ചെങ്ങന്നൂരാതിപ്പാട്ട്**. കർഷകതൊഴിലാളികൾക്കിടയിൽ ഇതിന് ഏറെ പ്രചാരമുണ്ട്. സാംബവ വിഭാഗത്തിലെ തൊഴിലാളികളാണ് ഇതു പ്രധാനമായും പാടുന്നത്. മധ്യതിരുവിതാംകൂറിൽ,  കോട്ടയം, പത്തനംതിട്ട, ആലപ്പുഴ എന്നീ ജില്ലകളിലാണ് ചെങ്ങന്നൂരാതിപ്പാട്ട് പാടിവരുന്നത്. 

മുടിയാട്ടത്തിനും കല്യാണത്തിനും സാംബവർ ഈ പാട്ട് പാടും. ഈ പാട്ടിൽ അനേകം കഥകളും ഉപകഥകളുമുണ്ട്. പല പാഠഭേദങ്ങളും ഈ  പാട്ടിന് നിലവിലുണ്ട്. കുന്നവം പെണ്ണിനെയും പാലുവം പെണ്ണിനെയും കൊണ്ടു വന്ന കഥയും പാലുവം കോയിയുമായി അങ്കം നടത്തിയ കഥയുമാണ് ആവേദകർ ആവേശത്തോടെ പാടുന്നത്.  ഗുരുനാഥൻ കരിയാപണിക്കന്റെ വാക്കുകൾ മറികടന്ന് പത്തൊൻപതാമത്തെ കളരി കീഴടക്കാനെത്തി ചുരികത്തലയിൽ  ജീവൻ നഷ്ടപ്പെട്ട ചെങ്ങന്നൂരാതിയുടെ കഥയാണ് ഈ പാട്ട്. 

## പ്രധാന ഉപാഖ്യാനങ്ങൾ

*ചെങ്ങന്നൂരാതിയുടെ ബാല്യവും  ആയുധാഭ്യാസവും
*പുലിമൊകം കളരിയിൽ പോയ കഥ
*കുന്നവം പെണ്ണിനെ കൊണ്ടു വന്ന കഥ
*പാലുവം കോയിയുമായി അങ്കം നടത്തിയ കഥ
*കളരിയിലെ പാട്ടുപൊലിവിന്റെ കഥ
*കുന്നവം പെണ്ണിനെ ആചാരക്കെട്ടു കെട്ടിയ കഥ
*ഇരുമെല്ലൂപ്പെണ്ണിന്റെ വീട്ടിൽ പോയ കഥ
*ചെങ്ങന്നൂരാതിയും മലനാട്ടിലാതിയും മൂവക്കോട്ട പിടിച്ച കഥ
വിവിധ ആവേദകർ ഒരേ കഥ പല തരത്തിൽ അവതരിപ്പിക്കാറുണ്ടെങ്കിലും കഥാ സാരം ഒന്നു തന്നെയായിരിക്കും.

## പ്രമേയം
സാംബവ (പറയ)ജനതയുടെ വീരനായകനും ആയുധവിദ്യയിൽ സമർത്ഥനുമാണ് ചെങ്ങന്നൂരാതി. ചിലേടങ്ങളിൽ പുലയരും ആതിയെ ആദരിക്കുന്നുണ്ട്. 

ചെങ്ങന്നൂരപ്പനും അമ്മയ്ക്കും ഉണ്ടായ മകനാണ്ആതി. കരിയാപണിക്കൻ എന്ന പുള്ള് കരിയാത്തനാർ എന്ന പരുന്തിന്റെ പിടിയിൽ നിന്നു വീണപ്പോൾ ആതി എടുത്തു രക്ഷിച്ചു. പിന്നീട് ആ പുള്ള് ആതിക്ക് കളരി വിദ്യ ഉപദേശിച്ചു. പതിനെട്ടുകളരികളിൽ ആതിക്കു വിജയമുണ്ടാകുമെന്നും, പത്തൊൻപതാമത്തെ കളരിയിൽ പോകുവാനിടവന്നാൽ മരിക്കുമെന്നും ആ പുള്ള് പ്രസ്താവിച്ചു. പതിനെട്ടു കളരിക്കാരെയും ആതി തോൽപിച്ചു. പത്തൊൻപതാമത്തെ കളരിയിൽ വീരമരണം വരിക്കേണ്ടിവന്നു. ചെങ്ങന്നൂരാതിയുടെ സാഹസിക ജീവിതാനുഭവങ്ങളാണ് ഈ പാട്ടിന്റെ കേന്ദ്ര പ്രമേയം.

## അവലംബം


വർഗ്ഗം:കേരളത്തിലെ തനതു കലകൾ
വർഗ്ഗം:നാടൻ പാട്ടുകൾ
ആശ്രാമം ലിങ്ക് റോഡ്

കേരളത്തിൽ കൊല്ലം ജില്ലയിലൂടെ കടന്നുപോകുന്ന പ്രധാനപ്പെട്ട ഒരു നാലുവരി പാതയാണ് **ആശ്രാമം ലിങ്ക് റോഡ്**. പോളയത്തോടിനു സമീപം കപ്പലണ്ടി മുക്കിൽ നിന്നാരംഭിക്കുന്ന ഈ റോഡ് ആശ്രാമം വഴി കൊല്ലം കെ.എസ്.ആർ.ടി.സി.  ബസ്  സ്റ്റാൻഡിൽ അവസാനിക്കുന്നു. ഈ റോഡിനെ തോപ്പിൽകടവു വരെ നീട്ടാനുള്ള പദ്ധതി പുരോഗമിക്കുകയാണ്.

## പ്രാധാന്യം
കേരളത്തിലെ പ്രധാന തുറമുഖനഗരങ്ങളിൽ ഒന്നാണ് കൊല്ലം. നൂറ്റാണ്ടുകൾക്കു മുമ്പുതന്നെ കൊല്ലം നഗരത്തിലൂടെയുള്ള ഗതാഗതം ആരംഭിച്ചിരുന്നു. തിരുവനന്തപുരം, ആലപ്പുഴ, പത്തനംതിട്ട എന്നീ മൂന്നു ജില്ലകളുമായി അതിർത്തി പങ്കിടുന്ന കൊല്ലം ജില്ലയിലെ ഗതാഗതക്കുരുക്ക് അനുദിനം വർദ്ധിച്ചുകൊണ്ടിരിക്കുന്നു. തിരക്ക് കുറയ്ക്കുന്നതിനായി ബൈപാസ് റോഡുകൾ നിർമ്മിച്ചുവരുന്നു. കൊട്ടിയം, ചിന്നക്കട, അഞ്ചാലുംമൂട് എന്നിവിടങ്ങളിലും ദേശീയപാത 66ന്റെ തട്ടാമല മുതൽ പോളയത്തോട് വരെയുള്ള ഭാഗത്തും ഗതാഗതത്തിരക്ക് രൂക്ഷമാണ്.  ഇതിനൊരു പരിഹാരമെന്ന നിലയിലാണ് ആശ്രാമം ലിങ്ക് റോഡ് നിർമ്മിച്ചത്. കൊല്ലം നഗരത്തിലെ തിരക്ക് കുറയ്ക്കുന്നതിൽ ഈ റോഡ് നിർണ്ണായക പങ്ക് വഹിക്കുന്നുണ്ട്. പണ്ട് നിലവിലുണ്ടായിരുന്ന കൊല്ലം വിമാനത്താവളത്തിലേക്ക് എത്തിച്ചേരാനുള്ള മാർഗ്ഗമായിരുന്നതിനാൽ ആശ്രാമം ലിങ്ക് റോഡിനെ 'വിമാനത്താവള റോഡ്' എന്നും വിളിച്ചിരുന്നു.

## നിർമ്മാണം
പനവേൽ - കന്യാകുമാരി ദേശീയപാതയിൽ (എൻ.എച്ച്. 66-ൽ) പോളയത്തോടിനു സമീപം കപ്പലണ്ടി മുക്കിൽ നിന്നാരംഭിച്ച് ദേശീയപാതയിൽ നിന്നുമാറി ലിങ്ക് റോഡിലൂടെ ആശ്രാമം വഴി കൊല്ലം കെ.എസ്.ആർ.ടി.സി.  ബസ്  സ്റ്റാൻഡിനു സമീപം എത്തുന്ന വിധത്തിലാണ് റോഡ് നിർമ്മിച്ചിക്കുന്നത്. കപ്പലണ്ടിമുക്ക് മുതൽ ആശ്രാമം മുനീശ്വരൻ കോവിൽ വരെയുള്ള 3.48 കിലോമീറ്റർ നീളമുള്ള നാലുവരിപ്പാതയുടെ ഉദ്ഘാടനം 2010 സെപ്റ്റംബർ 14-ന് സഹകരണ മന്ത്രി ജി. സുധാകരൻ നിർവ്വഹിച്ചു. കേരള സുസ്ഥിര നഗരവികസന പദ്ധതിയുടെ ഭാഗമായി കൊല്ലം കോർപ്പറേഷൻ 15.21 കോടി രൂപ മുതൽ മുടക്കിയാണ് റോഡ് നിർമ്മിച്ചത്. ആശ്രാമം മുനീശ്വരൻ കോവിൽ മുതൽ കൊല്ലം കെ.എസ്.ആർ.ടി.സി.  ബസ്  സ്റ്റാൻഡ് വരെയുള്ള റോഡിന്റെ നിർമ്മാണം വർഷങ്ങൾക്കുമുമ്പേ പൂർത്തിയായിരുന്നു.

## ഭാവിയിലെ പദ്ധതികൾ
കപ്പലണ്ടിമുക്കിൽ നിന്ന് ആരംഭിക്കുന്ന ആശ്രാമം ലിങ്ക് റോഡ് നിലവിൽ കൊല്ലം കെ.എസ്.ആർ.ടി.സി.  ബസ്  സ്റ്റാൻഡിനും കൊല്ലം ബോട്ടുജെട്ടിക്കും സമീപമെത്തുന്നുണ്ട്. ഈ റോഡിനെ തോപ്പിൽകടവുവരെ ദീർഘിപ്പിക്കാനാണ് ഉദ്ദേശിച്ചിരിക്കുന്നത്. ഇതിന്റെ ആദ്യ ഘട്ടത്തിൽ ബോട്ടുജെട്ടി മുതൽ ഓലയിൽക്കടവ് വരെ റോഡ് ദീർഘിപ്പിക്കും. ഇതിൽ 90 മീറ്റർ നീളവും 11.5 മീറ്റർ വീതിയുമുള്ള ഒരു റോഡും അഷ്ടമുടിക്കായലിനു മുകളിലൂടെ 940 മീറ്റർ നീളത്തിൽ ഒരു മേൽപ്പാലവും ഉൾപ്പെടുന്നു. 2017-ൽ 103 കോടി രൂപയ്ക്ക് കരാർ ഒപ്പിട്ട പദ്ധതി 3 വർഷം കൊണ്ടു പൂർത്തിയാക്കാനാണ് ഉദ്ദേശിക്കുന്നത്. ഇത് പൂർത്തിയാകുന്നതോടെ  കെ.എസ്.ആർ.ടി.സി.  ബസ്  സ്റ്റാൻഡ്  കവല,  ഇരുമ്പുപാലം എന്നിവ പോലുള്ള തിരക്കേറിയ ഭാഗങ്ങൾ ഒഴിവാക്കി യാത്ര ചെയ്യാനാകും. ബോട്ടുജെട്ടി മുതൽ ഓലയിൽക്കടവ് വരെയുള്ള റോഡിന്റെ നിർമ്മാണം പൂർത്തിയായ ശേഷം അതിനെ തോപ്പിൽക്കടവ് വരെ നീട്ടുന്നതാണ് അടുത്ത ഘട്ടം.  ഈ പദ്ധതിയിൽ ഒരു പാലവും റോഡും ഉൾപ്പെടുന്നു. 

## പ്രധാന ജംഗ്ഷനുകൾ
കപ്പലണ്ടി മുക്ക് → ചെമ്മാമുക്ക് → കടപ്പാക്കട → ആശ്രാമം → കൊല്ലം കെ.എസ്.ആർ.ടി.സി.  ബസ്  സ്റ്റാൻഡ് → തേവള്ളി → തോപ്പിൽ കടവ്

## അവലംബം

## പുറംകണ്ണികൾ

വർഗ്ഗം:കൊല്ലത്തിന്റെ ഭൂമിശാസ്ത്രം
വർഗ്ഗം:കേരളത്തിലെ പാതകൾ
ന്യൂയോർക്ക് പബ്ലിക് ലൈബ്രറി

**ന്യൂയോർക്ക് പബ്ലിക് ലൈബ്രറി** (**NYPL**) അമേരിക്കൻ ഐക്യനാടുകളിലെ ന്യൂയോർക്ക് നഗരത്തിൽ സ്ഥിതിചെയ്യുന്ന ഒരു പബ്ലിക്ക് ലൈബ്രറി വ്യവസ്ഥയാണ്. ഏകദേശം 53 ദശലക്ഷം ഇനങ്ങളുള്ള ഈ ലൈബ്രറി, അമേരിക്കൻ ഐക്യനാടുകളിലെ രണ്ടാമത്തെ വലിയ ലൈബ്രറിയും (ലൈബ്രറി  ഓഫ് കോൺഗ്രസിനു പിന്നിൽ) ലോകത്തിലെ നാലാമത്തെ വലിയ ലൈബ്രറിയുമാണ്.  ഇത് സ്വകാര്യവും, സർക്കാരിതരവും, സ്വതന്ത്രമായി കൈകാര്യം ചെയ്യപ്പെടുന്നതും, സ്വകാര്യ- പൊതുധന സഹായത്താൽ പ്രവർത്തിക്കുന്നതുമായ ലാഭേച്ഛയില്ലാത്ത ഒരു കോർപ്പറേഷനാണ്. 

## അവലംബം

വർഗ്ഗം:അമേരിക്കയിലെ ഗ്രന്ഥാലയങ്ങൾ
റഷ്യൻ സ്റ്റേറ്റ് ലൈബ്രറി

**റഷ്യൻ സ്റ്റേറ്റ് ലൈബ്രറി**, റഷ്യയിലെ മോസ്കോയിൽ സ്ഥിതിചെയ്യുന്ന റഷ്യയിലെ ദേശീയ ലൈബ്രറിയാണ്. പുസ്തകങ്ങളുടെ ശേഖരം കണക്കാക്കിയാൽ (17.5 ദശലക്ഷം)  ഈ ലൈബ്രറി റഷ്യയിലെ ഏറ്റവും വലുതും ലോകത്തിലെ നാലാമത്തെ വലിയ ലൈബ്രറിയുമാണ്. 1925 മുതൽ വി.ഐ. ലെനിൻ സ്റ്റേറ്റ് ലൈബ്രറി ഓഫ് യു.എസ്.എസ്.ആർ. എന്ന പേരിൽ നിലനിന്നിരുന്ന ഈ ലൈബ്രറി, 1992 ൽ റഷ്യൻ സ്റ്റേറ്റ് ലൈബ്രറി എന്നു പുനർനാമകരണം ചെയ്യപ്പെട്ടു.

275 കിലോമീറ്റർ ദൈർഘ്യമുള്ള ഷെൽഫുകളിലായി,  17 ദശലക്ഷം പുസ്തകങ്ങൾ, സീരിയൽ വോള്യങ്ങൾ, 13 ദശലക്ഷം പത്രലേഖനങ്ങൾ, 350,000 സംഗീത, ശബ്ദ റെക്കോർഡുകൾ, 150,000 മാപ്പുകൾ തുടങ്ങിയവ ഉൾപ്പെടെയുള്ള ഏകദേശം 43 ദശലക്ഷം ഇനങ്ങളാണ് ഈ ലൈബ്രറിയിലുള്ളത്.

ലോകത്തിലെ 247 ഭാഷകളിലുള്ള ഇനങ്ങൾ ഇവിടെയുണ്ട്.  ആകെയുള്ള ശേഖരത്തിൽ വിദേശ വിഭാഗം, മൊത്തം ശേഖരത്തിന്റെ 29 ശതമാനം പ്രതിനിധീകരിക്കുന്നു.

1922-നും 1991-നും ഇടയിൽ സോവിയറ്റ് യൂണിയനിൽ പ്രസിദ്ധീകരിക്കപ്പെട്ട എല്ലാ പുസ്തകങ്ങളുടേയും ഒരു പകർപ്പ് ലൈബ്രറിയിൽ നിക്ഷേപിക്കുകയുണ്ടായി. ഇന്നും സമാനമായ രീതിയിൽ തുടരുന്ന ഈ സമ്പ്രദായമനുസരിച്ച്, റഷ്യയിൽ പ്രസിദ്ധീകരിക്കപ്പെടുന്ന ഓരോ പ്രസിദ്ധീകരണത്തിന്റെയും "നിർബന്ധിത" പകർപ്പ് കൈവശം വയ്ക്കുന്നതിന് നിയമപ്രകാരം റഷ്യൻ സ്റ്റേറ്റ് ലൈബ്രറിയ്ക്ക്  അവകാശമുണ്ട്.

## ചരിത്രം
1862 ജൂലൈ 1 ന് മോസ്കോയിലെ ആദ്യ സൗജന്യ പൊതു ലൈബ്രറി, "ദ ലൈബ്രറി ഓഫ് ദി മോസ്കോ പബ്ലിക് മ്യൂസിയം ആൻഡ് റുമിയൻറ്‍സേവ് മ്യൂസിയം" അഥവാ "റുമിയാൻറ്‍സേവ് ലൈബ്രറി" എന്ന പേരിൽ ലൈബ്രറി രൂപീകരിക്കപ്പെട്ടു. ഇത് "ലെനിങ്കാ" എന്ന അപരനാമത്തിലും അറിയപ്പെട്ടു. 

## അവലംബം

വർഗ്ഗം:ഗ്രന്ഥാലയങ്ങൾ
റെസിഡൻസി റോഡ്, കൊല്ലം

കേരളത്തിൽ കൊല്ലം ജില്ലയിലുള്ള ഒരു പ്രധാനപ്പെട്ട റോഡാണ് **റെസിഡൻസി റോഡ്** (). ചിന്നക്കടയിൽ നിന്നാരംഭിച്ച് ആശ്രാമം ബ്രിട്ടീഷ് റെസിഡൻസിയിൽ അവസാനിക്കുന്ന റോഡിന് 1.6 കിലോമീറ്റർ നീളമുണ്ട്. ബ്രിട്ടീഷ് റെസിഡൻസിയിൽ അവസാനിക്കുന്നതിനാലാണ് ഈ പാതയ്ക്ക് 'റെസിഡൻസി റോഡ്' എന്ന പേരു ലഭിച്ചത്.

## ചരിത്രം
കൊല്ലം ആശ്രാമത്ത് സ്ഥിതി ചെയ്യുന്ന ഒരു മാളികയാണ് ബ്രിട്ടീഷ് റെസിഡൻസി. ഇത് ഗവൺമെന്റ് റെസ്റ്റ് ഹൗസ്, റെസിഡൻസി ബംഗ്ലാവ് എന്നീ പേരുകളിലും അറിയപ്പെടുന്നു. തിരുവിതാംകൂറിലെ ആദ്യത്തെ ബ്രിട്ടീഷ് ദിവാനായിരുന്ന കേണൽ മൺറോയ്ക്ക് താമസിക്കുവാൻ 1810 നിർമിച്ചതാണ് ഈ കൊട്ടാരം. കപ്പലണ്ടി മുക്കിനെ ബ്രിട്ടീഷ് റസിഡൻസിയുമായി ബന്ധിപ്പിച്ചിരുന്ന റോഡിനെയാണ് പണ്ട് റസിഡൻസി റോഡെന്നു വിളിച്ചിരുന്നത്. 2010-ൽ കൊല്ലം കോർപ്പറേഷന്റെ നേതൃത്വത്തിൽ ആശ്രാമം ലിങ്ക് റോഡിന്റെ ഉദ്ഘാടനം നടന്നതോടെ കപ്പലണ്ടിമുക്ക് മുതൽ ആശ്രാമം വരെയുള്ള ഭാഗത്തെ ലിങ്ക് റോഡ് എന്നുവിളിക്കുവാൻ തുടങ്ങി. പിന്നീട് ചിന്നക്കട മുതൽ റെസിഡൻസി വരെയുള്ള റോഡ് റെസിഡൻസി റോഡെന്നും അറിയപ്പെടാൻ തുടങ്ങി.

## പ്രധാന സ്ഥാപനങ്ങൾ
റെസിഡൻസി റോഡിനിരുവശവും ധാരാളം പൊതുമേഖല സ്ഥാപനങ്ങളും സ്വകാര്യമേഖല സ്ഥാപനങ്ങളും സ്ഥിതിചെയ്യുന്നു. അവയാണ്,
* ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യ, സിറ്റി ബ്രാഞ്ച്
* പുളിമൂട്ടിൽ സിൽക്ക്സ്
* ഹോട്ടൽ വൈദ്യ 
* ക്യു.ആർ.എസ്. റീട്ടെയിൽ
* സോണി സെന്റർ
* സപ്ലൈകോ
* ക്വയ്ലോൺ കോർപ്പറേറ്റീവ് അർബൻ ബാങ്ക് 
* കർണാടക ബാങ്ക്

## അവലംബം

## പുറംകണ്ണികൾ

വർഗ്ഗം:കൊല്ലത്തിന്റെ ഭൂമിശാസ്ത്രം
വർഗ്ഗം:കേരളത്തിലെ പാതകൾ
ദേശീയപാത 183എ (ഇന്ത്യ)

കേരളത്തിൽ കൊല്ലം, പത്തനംതിട്ട, ഇടുക്കി എന്നീ ജില്ലകളെ തമ്മിൽ ബന്ധിപ്പിക്കുന്ന ഒരു പ്രധാനപ്പെട്ട പാതയാണ് **ദേശീയപാത 183എ** അഥവാ **എൻ.എച്ച്.183A**. കൊല്ലം ജില്ലയിലെ ചവറ ടൈറ്റാനിയും ജംഗ്ഷനിൽ തുടങ്ങുന്ന പാത കടമ്പനാട്‌, അടൂർ, തട്ട, പത്തനംതിട്ട, വടശ്ശേരിക്കര, ളാഹ, എരുമേലി, പുലിക്കുന്ന് വഴി മുണ്ടക്കയത്തെത്തുന്നു
. കൊല്ലം ജില്ലയിലൂടെ കടന്നുപോകുന്ന നാലാമത്തെ ദേശീയപാതയാണിത്. ഈ പാത ഇലവുങ്കൽ വഴി പമ്പയിലേക്ക് നീട്ടാനും പദ്ധതിയുണ്ട്. ശബരിമല തീർഥാടന കാലത്ത് ഏറ്റവും കൂടുതൽ തിരക്ക് അനുഭവപ്പെടുന്ന കേരളത്തിലെ ഒരു സുപ്രധാന ദേശീയപാത ആണിത്.    

## ഗതാഗതം
അടൂർ മുതൽ പത്തനംതിട്ട വരെയുള്ള പാതയിൽ ഗതാഗതത്തിരക്ക് കൂടുതലാണ്. ചരക്കുലോറികളും കണ്ടെയ്നറുകളുമാണ് ഇതിലൂടെ പ്രധാനമായും കടന്നുപോകുന്നത്. ശബരിമല സീസൺ ആകുന്നതോടെ പാതയിലെ തിരക്ക് വർദ്ധിക്കുന്നു.

## കടന്നുപോകുന്ന പ്രധാന സ്ഥലങ്ങൾ
ഭരണിക്കാവ്‌, കടമ്പനാട്‌, മണക്കാല, അടൂർ, ആനന്ദപ്പള്ളി, കൈപ്പട്ടൂർ, ഓമല്ലൂർ, പത്തനംതിട്ട, വടശ്ശേരിക്കര,
പെരുനാട്‌, ളാഹ, ഇലവുങ്കൽ, എരുമേലി, പുലിക്കുന്ന്, മുണ്ടക്കയം

## ഇതും കാണുക
* ദേശീയപാത 183
* ഇന്ത്യയിലെ ദേശീയപാതകൾ

## അവലംബം

## പുറംകണ്ണികൾ
* Notification of NH 183A by NHAI
* Adoor Adimali Highway joining two National Highways ( NH183A and NH 155)
* Forest Department raises concerns over alignment of new Highway
* E Gazette Notification image

വർഗ്ഗം:കേരളത്തിലെ ദേശീയപാതകൾ
ജമ്മു കൂട്ടക്കൊല 1947

ഇന്ത്യാ വിഭജനത്തിനു ശേഷം, 1947 സെപ്തംബർ-നവംബർ കാലഘട്ടത്തിൽ നിരവധി മുസ്ലിം വംശജർ ജമ്മുവിൽ കൊലചെയ്യപ്പെട്ടു. നിരവധി ആളുകൾ പടിഞ്ഞാറൻ പഞ്ചാബിലേക്കു പലായനം ചെയ്തു. ഹിന്ദു, സിഖ് വംശജരാണ് ഈ കലാപം ആസൂത്രണം ചെയ്തത്. ദോഗ്ര രാജാവായിരുന്ന മഹാരാജാ ഹരി സിങ്ങിന്റെ പട്ടാളവും, ഈ കലാപത്തിനു സഹായം നൽകി. രാഷ്ട്രീയ സ്വയം സേവക സംഘപ്രവർത്തകർക്കും ഈ കലാപത്തിൽ പങ്കുണ്ടായിരുന്നു. 

തൊട്ടുപിന്നാലെ, ഇരുപതിനായിരത്തോളം വരുന്ന ഹിന്ദുക്കളെ, പാകിസ്താൻ ഗോത്രവർഗ്ഗക്കാർ മിർപൂരിൽ കൂട്ടക്കൊലക്കിരയാക്കി.
## മുസ്ലിം കൂട്ടക്കൊല
### പശ്ചാത്തലം
1947 ൽ ബ്രിട്ടൻ അധികാരമൊഴിയുന്നതിനു മുമ്പ്, ഇന്ത്യയിലോ, പാകിസ്താനിലോ ചേരാനോ അതല്ലെങ്കിൽ സ്വതന്ത്രമായി നിലകൊള്ളാനോ നാട്ടു രാജ്യങ്ങൾക്ക് അനുമതി നൽകിയിരുന്നു. ജമ്മുവിലെ മഹാരാജാവായിരുന്ന ഹരി സിങ്, രണ്ടു രാജ്യങ്ങളിലും ചേരാതെ സ്വതന്ത്രമായി നിലകൊള്ളാൻ തീരുമാനമെടുക്കുകയായിരുന്നു. അവിടുത്തെ ഒരു രാഷ്ട്രീയപാർട്ടിയായിരുന്ന മുസ്ലിം കോൺഫറൻസ് ഒഴികെ എല്ലാ രാഷ്ട്രീയപാർട്ടികളും രാജാവിന്റെ തീരുമാനത്തെ പൂർണ്ണമായും പിന്തുണച്ചു. മുസ്ലീം ലീഗുമായി അടുത്ത ബന്ധമുണ്ടായിരുന്ന മുസ്ലിം കോൺഫറൻസ് രാജ്യത്തെ ഏറ്റവും വലിയ രാഷ്ട്രീയ സ്വാധീനമുള്ള ഒരു പാർട്ടി കൂടിയായിരുന്നു. പാകിസ്താനോടൊപ്പം നിൽക്കാനാണ് ഇവർ ആഗ്രഹിച്ചത്.

## അവലംബം

വർഗ്ഗം:ഇന്ത്യയിലെ കൂട്ടക്കൊലകൾ
അവതാരം (1981 ചലച്ചിത്രം)

ശ്രീ രാജേഷ് ഫിലിംസിന്റെ ബാനറിൽ 1981-ൽ ആർ.എസ് പ്രഭു നിർമ്മിച്ച് പി. ചന്ദ്രകുമാർ സംവിധാനം ചെയ്ത സിനിമയാണ് ***അവതാരം*** (English: Avatharam (1981 film)). സുകുമാരൻ, വിൻസെന്റ്, സത്താർ, സീമ, കവിയൂർ പൊന്നമ്മ എന്നിവർ പ്രധാന വേഷത്തിലെത്തുന്ന ഈ സിനിമയുടെ സംഗീതം ചെയ്തത് എ.ടി. ഉമ്മറാണ്. 

## അഭിനേതാക്കൾ
* സുകുമാരൻ
* വിൻസെന്റ്
* സത്താർ
* ശങ്കരാടി
* ജി.കെ. പിള്ള
* കുഞ്ചൻ
* മാള അരവിന്ദൻ
* പറവൂർ ഭരതൻ
* ജി.കെ. പിള്ള
* സീമ
* കവിയൂർ പൊന്നമ്മ 
* ശാന്തകുമാരി
* അംബിക മോഹൻ

## അണിയറയിൽ
* നിർമ്മാണം: ആർ.എസ് പ്രഭു
* സംവിധാനം: പി. ചന്ദ്രകുമാർ 
* കഥ, തിരക്കഥ, സംഭാഷണം:   വെള്ളിമൺ വിജയൻ
* ഛായാഗ്രഹണം: ആനന്ദക്കുട്ടൻ
* ചിത്രസംയോജനം: ജി. വെങ്കിട്ടരാമൻ
* കലാസംവിധാനം: പി.സി വേലായുധൻ
* ഗാനരചന: സത്യൻ അന്തിക്കാട്
* സംഗീതം: എ.ടി. ഉമ്മർ
* ആലാപനം: കെ ജെ യേശുദാസ്, എസ്. ജാനകി

## ഗാനങ്ങൾ
*വരികൾ:സത്യൻ അന്തിക്കാട്
*ഈണം:  എ.ടി. ഉമ്മർ

	
## അവലംബം

## പുറത്തേക്കുള്ള കണ്ണികൾ
*  
* 

വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്താർ അഭിനയിച്ച മലയാള ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:സത്യൻ അന്തിക്കാട് - ഉമ്മർ ഗാനങ്ങൾ
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാടിന്റെ ഗാനങ്ങൾ
വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ
വർഗ്ഗം:സുകുമാരൻ- സീമ ജോഡി
ബ്രിട്ടീഷ് ലൈബ്രറി

**ബ്രിട്ടീഷ് ലൈബ്രറി**, യു.കെ.യിലെ ദേശീയ ലൈബ്രറിയും പട്ടികയിൽപ്പെടുത്തിയിട്ടുള്ള  ഇനങ്ങളുടെ എണ്ണമനുസരിച്ച്, ലോകത്തിലെ ഏറ്റവും വലിയ ലൈബ്രറിയുമാണ്.  പല രാജ്യങ്ങളിൽ നിന്നുമായി ഏകദേശം 150 ദശലക്ഷത്തിലധികം പുസ്തകങ്ങളും മറ്റ് ഇനങ്ങളും ഇവിടെയുണ്ട്. നിയമപരമായ ഒരു നിക്ഷേപ ലൈബ്രറി എന്ന നിലയിൽ, യു.കെ.യിലും അയർലണ്ടിലും ഉൽപ്പാദിപ്പിക്കപ്പെടുന്ന എല്ലാ പുസ്തകങ്ങളുടേയും ഓരോ കോപ്പികൾ ബ്രിട്ടീഷ് ലൈബ്രറി സ്വീകരിക്കുന്നതു കൂടാതെ ബ്രിട്ടനിൽ വിതരണം ചെയ്യുന്ന വിദേശ ടൈറ്റുകളുടെ ഒരു വലിയ ഭാഗവും ഇവിടെയെത്തുന്നു.

## ചരിത്രം
1972 ലെ ബ്രിട്ടീഷ് ലൈബ്രറി ആക്ട്  അനുസരിച്ച്, 1973 ജൂലൈ 1 നാണ് ബ്രിട്ടീഷ് ലൈബ്രറി രൂപീകരിക്കപ്പെട്ടത്. ഇതിനു മുൻപ് ബ്രിട്ടീഷ് മ്യൂസിയത്തിന്റെ ഭാഗമായിരുന്ന ഈ ലൈബ്രറിയ്ക്ക്, അവിടെയുള്ള വൻ പുസ്തകശേഖരം കൈമാറ്റം ചെയ്യപ്പെടുകയും അതോടൊപ്പം നാഷണൽ സെൻട്രൽ ലൈബ്രറി, ദ നാഷണൽ ലെൻഡിങ്ങ് ലൈബ്രറി ഫോർ സയൻസ് ആൻഡ് ടെക്നോളജി, ബ്രിട്ടീഷ് നാഷണൽ ബൈബ്ലിയോഗ്രഫി തുടങ്ങിയ പ്രവർത്തനം നിറുത്തിയ ചെറു സംഘടനകളുടെ പുസ്തക ശേഖരങ്ങൾ പുതിയ ലൈബ്രറി ഏറ്റെടുക്കുകയും ചെയ്തു.  

## അവലംബം

വർഗ്ഗം:ഗ്രന്ഥാലയങ്ങൾ
ആണ്ടാമുക്കം

കേരളത്തിൽ കൊല്ലം ജില്ലയിലെ ഡൗൺടൗണിന്റെ ഭാഗമായ പ്രദേശമാണ് **ആണ്ടാമുക്കം**. കൊല്ലം നഗരത്തിലെ പ്രധാനപ്പെട്ട വാണിജ്യകേന്ദ്രങ്ങളിലൊന്നാണ് ഇവിടം. നഗരത്തിന്റെ വിവിധ ഭാഗങ്ങളിലേക്കു പോകുന്നതിനുള്ള ബസുകൾ ലഭിക്കുന്ന സിറ്റി ബസ് സ്റ്റാൻഡും ഇവിടെയുണ്ട്.

## പ്രാധാന്യം
കൊല്ലത്ത് ചിന്നക്കടയിൽ നിന്ന് ബീച്ചിലേക്ക് പോകുന്ന റോഡിനു സമീപമാണ് ആണ്ടാമുക്കം സ്ഥിതിചെയ്യുന്നത്. അവശ്യവസ്തുക്കൾ ലഭിക്കുന്ന ധാരാളം വ്യാപാരകേന്ദ്രങ്ങൾ ഇവിടെയുണ്ട്. നഗരത്തിലെ പ്രധാനപ്പെട്ട മാധ്യമസ്ഥാപനങ്ങളുടെ കാര്യാലയങ്ങൾ ഇവിടെ പ്രവർത്തിക്കുന്നു. ആണ്ടാമുക്കത്തിലെ കോർപ്പറേഷൻ കെട്ടിടത്തിലാണ് കേരളാ പബ്ലിക് സർവീസ് കമ്മീഷന്റെ (പി.എസ്.സി.) ജില്ലാ ഓഫീസ് പ്രവർത്തിക്കുന്നത്. ഇതേ കെട്ടിടത്തിൽ തന്നെയാണ് കമ്മീഷന്റെ മൂന്ന് മേഖലാ ഓഫീസുകളിലൊന്നും സ്ഥിതിചെയ്യുന്നത്. എറണാകുളത്തും കോഴിക്കോടുമാണ് പി.എസ്.സി.യുടെ മറ്റു മേഖലാ ഓഫീസുകളുള്ളത്. കൊല്ലത്തെ പ്രധാന വ്യാപാരകേന്ദ്രങ്ങളിലൊന്നായതിനാൽ തന്നെ ആണ്ടാമുക്കത്ത് ധാരാളം പരസ്യനിർമ്മാതാക്കളും ഏജന്റുമാരും പ്രവർത്തിച്ചുവരുന്നു.

## പ്രധാന സ്ഥാപനങ്ങൾ
* ആണ്ടാമുക്കം സിറ്റി ബസ് സ്റ്റാൻഡ്
* കേരളാ പി.എസ്.സി. ജില്ലാ ഓഫീസ്, മേഖലാ ഓഫീസ്
* കോർപ്പറേഷൻ കെട്ടിടം
* ഹോട്ടൽ നാനി.

## അവലംബം

## പുറംകണ്ണികൾ

വർഗ്ഗം:കൊല്ലം ജില്ലയിലെ പട്ടണങ്ങൾ
കെ.എസ്.ആർ.ടി.സി. ബസ് സ്റ്റേഷൻ, കൊല്ലം

കൊല്ലം ജില്ലയിൽ കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷനു കീഴിലുള്ള ഒരു പ്രധാനപ്പെട്ട ബസ് സ്റ്റേഷനാണ് **കൊല്ലം കെ.എസ്.ആർ.ടി.സി. ബസ് സ്റ്റേഷൻ** അഥവാ **കൊല്ലം കെ.എസ്.ആർ.ടി.സി. ബസ് സ്റ്റാൻഡ്**. കെ.എസ്.ആർ.ടി.സി. ബസ്സുകൾ വന്നുചേരുന്നതിനും നിർത്തിയിടുന്നതിനും യാത്ര പുറപ്പെടുന്നതിനും വേണ്ടി സജ്ജീകരിച്ചിരിക്കുന്ന ഈ ബസ് സ്റ്റേഷന് KLM എന്ന കോഡാണ് നൽകിയിരിക്കുന്നത്. കൊല്ലം താലൂക്ക് കച്ചേരിയിൽ സംസ്ഥാന ജലഗതാഗത വകുപ്പിന്റെ ടെർമിനലിനു സമീപം അഷ്ടമുടിക്കായലിന്റെ തീരത്താണ് ബസ് സ്റ്റേഷൻ സ്ഥിതിചെയ്യുന്നത്. ഇവിടെ നിന്ന് നഗരത്തിന്റെ വിവിധ ഭാഗങ്ങളിലേക്കും മറ്റു ജില്ലകളിലേക്കും അയൽ സംസ്ഥാനങ്ങളിലേക്കും ബസിൽ യാത്ര ചെയ്യാൻ സാധിക്കും.

## സേവനങ്ങൾ
കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷന്റെ പ്രധാനപ്പെട്ട ഡിപ്പോകളിലൊന്നാണ് കൊല്ലത്തേത്. ഭൂമിശാസ്ത്രപരമായ പ്രത്യേകതകൾ കൊണ്ട് എൻ.എച്ച്. 66, എൻ.എച്ച്. 183, എൻ.എച്ച്. 744 എന്നീ ദേശീയപാതകളിലൂടെ ബസ് സർവീസ് നടത്താൻ ഈ സ്റ്റേഷനു കഴിയുന്നു. ഇവിടെ നിന്ന് തൂത്തുക്കുടി, മധുര, തിരുനെൽവേലി, തെങ്കാശി എന്നീ സ്ഥലങ്ങളിലേക്കും ബസ്സുകൾ പുറപ്പെടുന്നുണ്ട്. എ.സി. വോൾവോ, എ.സി. ഗരുഡ, സൂപ്പർ ഡീലക്സ്, സൂപ്പർ എക്സ്പ്രസ്, സൂപ്പർ ഫാസ്റ്റ്, ലിമിറ്റഡ് സ്റ്റോപ്പ്, ഫാസ്റ്റ് പാസഞ്ചർ, ഓർഡിനറി എന്നിങ്ങനെ കെ.എസ്.ആർ.ടി.സി.യുടെ വിവിധ ബസ് സർവീസുകൾ ഇവിടെ ലഭ്യമാണ്. കൊല്ലം ബസ് സ്റ്റേഷനിൽ നിന്ന് മികച്ച വരുമാനമാണ് കെ.എസ്.ആർ.ടി.സി.ക്ക് ലഭിക്കുന്നത്.

## ആധുനികീകരണം
ടിക്കറ്റ് ബുക്കിംഗ് സംവിധാനം പരിഷ്കരിക്കുന്നതിനും സേവനങ്ങൾ പൂർണ്ണമായും ഓൺലൈനാക്കുന്നതിനുമുള്ള നടപടികൾ പുരോഗമിക്കുന്നു. ആണ്ടാമുക്കം സിറ്റി ബസ് സ്റ്റാൻഡിൽ ഒരു പ്രവർത്തനകേന്ദ്രം തുടങ്ങാനും പദ്ധതിയുണ്ട്.

## അവലംബം

## പുറംകണ്ണികൾ

വർഗ്ഗം:ബസ് സ്റ്റേഷനുകൾ വർഗ്ഗം:കൊല്ലത്തെ കെട്ടിടങ്ങളും നിർമ്മിതികളും
ഭസ്മക്കൊട്ട

ചില കേരളീയഭവനങ്ങളിൽ ഉപയോഗിച്ചുവരുന്ന ഒരുതരം പാത്രമാണ് **ഭസ്മക്കൊട്ട**. അനുഷ്ഠാനപരമായി ശരീരത്തിൽ പൂശുന്നതിനുള്ള ഭസ്മം ശേഖരിച്ചുവെക്കുന്നതിനാണ് ഇതുപയോഗിക്കുന്നത്. 
## നിർമ്മാണം
മരം കൊണ്ടാണ് സാധാരണയായി ഭസ്മക്കൊട്ട നിർമ്മിക്കുന്നത്. എന്നാൽ, ഓടുകൊണ്ടുള്ളതും അപൂർവ്വമായി കണ്ടുവരുന്നുണ്ട്.
## ഘടന

പല വലിപ്പത്തിലും ആകൃതിയിലുമുള്ള ഭസ്മക്കൊട്ടകളുണ്ട്. വൃത്താകൃതിയിലും ചതുരാകൃതിയിലുമുള്ളവയും മനോഹരമായ കൊത്തുപണികളോടു കൂടിയവയും ഉണ്ട്.

## സ്ഥാനം
പൂജാമുറിയോട് ചേർന്നോ കുളിപ്പുരയോടനുബന്ധിച്ചോ ആണ് ഭസ്മക്കൊട്ട തൂക്കിയിടുന്നത്. ചാണകവരടി കത്തിച്ചുണ്ടാക്കുന്ന ഭസ്മമാണ് ഇതിൽ നിറയ്ക്കുന്നത്. 

## ഇതും കാണുക
ഭസ്മം

വർഗ്ഗം:കേരളീയ വാസ്തുവിദ്യ
രഞ്ജിത്ത് മട്ടാഞ്ചേരി

മലയാള ചലച്ചിത്ര രംഗത്ത് 1991 മുതൽ 2001 വരെ സജീവമായി ഉണ്ടായിരുന്ന ഗാന രചയിതാവ് ആണ് രഞ്ജിത്ത് മട്ടാഞ്ചേരി.    ആദ്യകാലങ്ങളിൽ കെ.സി. രഞ്ജിത്ത് എന്ന പേരിലാണ് എഴുതിയിരുന്നത്. കേരള ടൈംസിലെ കെ.കെ. മേനോൻ ഇടപ്പള്ളി ആണ് രഞ്ജിത്ത് മട്ടാഞ്ചേരി എന്ൻ നാമകരണം ചെയ്തത്. പ്രശസ്ത സംഗീത സംവിധായകൻ രവീന്ദ്രനെ കുറിച്ചുള്ള ആദ്യ റിപ്പോർട്ട് കേരള ടൈംസ് പത്രത്തിലൂടെ എഴുതിയത് ഇദ്ദേഹമാണ്. 1982ൽ ആയിരുന്നു അത്. 1991ൽ ആണ് ഗാനരചനാരംഗത്ത് അരങ്ങേറ്റം കുറിക്കുന്നത്. ഇരിക്കൂ എം.ഡി. അകത്തുണ്ട് എന്ന ചിത്രത്തിലെ ബി.എ. പഠിച്ചു വീട്ടിലിരിക്കും എന്ന ഗാനമാണ് ആദ്യം എഴുതിയ ഗാനം. ആ ഗാനത്തിന് ശ്യാം ആണ് ഈണം നൽകിയത്. സുന്ദരി നീയും സുന്ദരി ഞാനും എന്ന ചിത്രത്തിലെ ആരോമൽ പൂവേ എന്ന ഗാനം 1995ലെ സൂപ്പർ ഹിറ്റുകളിൽ ഒന്നായിരുന്നു. കണ്ണൂർ രാജൻറെ സംഗീത സംവിധാനത്തിലുള്ള കൊക്കരക്കോ എന്ന ചിത്രത്തിലാണ് ആദ്യമായി ഈണത്തിനനുസരിച്ചു പാട്ടെഴുതുന്നത്. 2000 മുതൽ 2005വരെ കേരള കൗമുദിയിൽ ആയിരുന്നു. ഇപ്പോൾ രാഷ്ട്രദീപിക സിനിമയിൽ ചലച്ചിത്രഗാന സംബന്ധിയായ പംക്തികൾ എഴുതുന്നു. ഇപ്പോഴും ഭക്തിഗാന രംഗത്ത് ഇദ്ദേഹം സജീവമാണ്. പടനായകൻ, കിണ്ണം കട്ട കള്ളൻ, മേരാ നാം ജോക്കർ, ഒന്നാം വട്ടം കണ്ടപ്പോൾ, ഭാര്യവീട്ടിൽ പരമസുഖം, മഞ്ഞുകാലപക്ഷി, ഇന്നെനിക്കു പൊട്ടുകുത്താൻ തുടങ്ങിയവയാണ് ഇദ്ദേഹം ഗാനരചന നിർവഹിച്ച മറ്റു ചിത്രങ്ങൾ. 

അവലംബം 

ഇരിക്കൂ എം ഡി അകത്തുണ്ട്  https://www.malayalachalachithram.com/listsongs.php?m=2432
നിരന്തരവും സമഗ്രവുമായ മൂല്യനിർണ്ണയം

**നിരന്തരവും സമഗ്രവുമായ മൂല്യനിർണ്ണയം** ഇന്ത്യയിലെ വിദ്യാഭ്യാസത്തിനുള്ള അവകാശത്തിനുവേണ്ടി രൂപീകരിച്ച മൂല്യനിർണ്ണയ രീതിയാണ്. കുട്ടിയെ വിലയിരുത്തുന്നതിനുള്ള ഈ കാഴ്ച്ചപ്പാട്, അല്ലെങ്കിൽ സമീപനം ഇന്ത്യയിലെ കേരളം ഉൾപ്പെടെയുള്ള വിവിധ സംസ്ഥാനങ്ങളും കേന്ദ്രീയ സെക്കണ്ടറി വിദ്യാഭ്യാസത്തിനുള്ള ബോഡും 6 മുതൽ 10 വരെ ക്ലാസുകളിലുള്ള കുട്ടികൾക്കായി തുടങ്ങി. ചില സ്കൂളുകളിൽ 11, 12 ക്ലാസുകളിലും ഇതു തുടങ്ങിയിട്ടുണ്ട്. ചെറു പ്രായത്തിൽത്തന്നെ വലിയ ക്ലാസുകളിൽ എത്തുമ്പോൾ വരുന്ന പരീക്ഷകൾക്കുള്ള പരിശീലനം ലഭിക്കുന്നു. 
 
ഈ സംവിധാനത്തിന്റെ ഭാഗമായി വിദ്യാർത്ഥികളുടെ കഴിവ് നിരന്തരമായ പാഠ്യ-പാഠ്യേതര പ്രവർത്തനങ്ങളുടെ വിലയിരുത്തൽ നടത്തുന്നു. ഇവിടെ മാർക്സ് നൽകുന്നതിനു പകരം ഗ്രേഡ് ആണു നൽകുക. ഇതിന്റെ ലക്ഷ്യം, പഠിതാവിന്റെ പഠനഭാരം ലഘൂകരിക്കുന്നു. ഇതിനായി വർഷാവസാനമോ ടേമനുസരിച്ചോ നടത്തുന്ന ഏതാനും പരീക്ഷകൾക്കുപകരം, നിരന്ത്രമായി കുട്ടിയെ മൂല്യനിർണ്ണയം നടത്തുന്നു. ഇതുവഴി, കുട്ടിക്കു പഠനഭാരം കുറയ്ക്കാനാവുന്നു. കുട്ടിയുടെ വൈവിധ്യമാർന്ന കഴിവുകളെ അളക്കാൻ ഇതുവഴി സാധിക്കുന്നു. പരീക്ഷ കേവലം ഓർമ്മ പരിശോധന മാത്രമാകാതെ കുട്ടിയുടെ യഥാർത്ഥ കഴിവുകൾ കണ്ടെത്താനും അവന്റെ സർവ്വതോന്മുഖമായ കഴിവുകളെ തിരിച്ചറിഞ്ഞ് പ്രോത്സാഹനം നൽകാനും കഴിയുന്നു. കുട്ടിയുടെ പ്രവർത്തന മികവ്, ചെയ്യാനുള്ള കഴിവ്, പുതുമ, നൈരന്തര്യം, ടീംവർക്ക്, പൊതുവായ പ്രഭാഷണമികവ്, സ്വഭാവം, ധാർമികത/നൈതികത് തുടങ്ങിയവ അടിസ്ഥാനമാക്കി ഗ്രേഡ് നൽകുന്നു. അവസാനം ഈ ഗ്രേഡുകളുടെ ആകെയുള്ള ഓവറോൾ ഗ്രേഡ് നൽകി മൂല്യനിർണ്ണയം പൂർത്തിയാക്കുന്നു. പഠനത്തിൽ പിന്നാക്കമായ കുട്റ്റിക്കു മറ്റു മേഖലകളായ കല, ഹുമാനിറ്റീസ്, കായികപ്രവർത്തനം, സംഗീതം, അത്ലിറ്റിക്സ് തുടങ്ങിയവയിലുള്ള അഭിരുചിയുണ്ടാവും അതു കൃത്യമായി കണ്ടെത്തി ആ കുട്ടിയെ അയാളുടെ ഇഷ്ട മേഖലയിലേയ്ക്കു തിരിച്ചുവിടാൻ ഈ മൂല്യനിർണ്ണയരീതി സഹായകമാണ്. ഇതുകൂടാതെ അറിവിനായി കാംഷിക്കുന്നതോ അതിസമർത്ഥരായതോ ആയ കുട്ടികളെ കണ്ടെത്താനും ഈ രീതി ഉപയുക്തമാണ്. 

## വിദ്യാഭ്യാസത്തിന്റെ പാറ്റേൺ
* ഡിഡക്റ്റീവ് രീതി - What does the student know and how can he use it to explain a situation.
* പുതിയ ജീവിതസാഹചര്യവുമായുള്ള നൈരന്തര്യം - Whether the situation given matches any real-life situation, like tsunamis, floods, tropical cyclones, etc.
* വിവരവിനിമയ സാങ്കേതികവിദ്യയുടേ ഉപയോഗം  - 
ഇതിനുപുറമേ, പ്രോജക്റ്റ്, അസൈൻമെന്റുകൾ, മോഡലുകൾ, ചാർട്ടുകൾ, ഗ്രൂപ്പ് പ്രവർത്തനങ്ങൾ, വർക്ക് ഷീറ്റുകൾ, സർവ്വേകൾ, സെമിനാറുകൾ, തുടങ്ങിയവയ്ക്കും നല്ല സാദ്ധ്യത ഈ മൂല്യനിർണ്ണയത്തിൽ ഉണ്ട്. അദ്ധ്യാപിക/അദ്ധ്യാപകനു വളരെ വലിയ റോളാണുള്ളത്. പരിഹാരബോധനപ്രക്രിയയ്ക്കു സഹായകമായി അദ്ധ്യാപകൻ നിൽക്കണം. ടേം അടിസ്ഥാനത്തിലുള്ളവയും നിരന്ത്രമായവയുമായ മൂല്യനിർണ്ണയൊപാധികൾ അദ്ധ്യാപകൻ കണ്ടെത്തുകയും അവ നടപ്പിലാക്കി രേഖപ്പെടുത്തി സൂക്ഷിക്കുകയും വേണം. 

## ഫലം, പഠനഫലം

## അവലംബം
* 
* 
* 
* 
* 
* 
* 
* 
* 
* 
* 
## ബാഹ്യ ലിങ്കുകൾ
* Official website for CCE
* Official website for CBSE
* Additional subjects offered by the CBSE for CCE students

വർഗ്ഗം:സെൻട്രൽ ബോർഡ്‌ ഓഫ് സെക്കന്ററി എജ്യുക്കേഷൻ
ചൈനയിലെ വിദ്യാഭ്യാസം

ചൈനയിലെ വിദ്യാഭ്യാസം രാഷ്ട്രത്തിന്റെ പൂർണ്ണ നിയന്ത്രണത്തിലാണ്. ചൈനയിലെ വിദ്യാഭ്യാസ മന്ത്രാലയമാണ് വിദ്യാഭ്യാസം നടത്തുന്നത്. എല്ലാ പൗരന്മാരും നിർബന്ധിതമായി 9 വർഷം സ്കൂളിൽ പോകേണ്ടതുണ്ട്. സർക്കാർ നിയന്ത്രണത്തിലുള്ള പൊതുമേഖലായിലാണ് സ്കൂളുകൾ. 9 വർഷ നിർബന്ധിതവിദ്യാഭ്യാസം എന്നാണീ രീതി അറിയപ്പെടുന്നത്. 

ഈ 9 വർഷ നിർബന്ധിതവിദ്യാഭ്യാസത്തിൽ 6 വർഷം പ്രാഥമികവിദ്യാഭ്യാസമുണ്ട്. ഇതു തുടങ്ങുന്നത്, 6 അല്ലെങ്കിൽ 7 വയസിലാണ്. 12 മുതൽ 15 വയസുവരെ ജൂണിയർ സെക്കണ്ടറി വിദ്യാഭ്യാസ കാലഘട്ടമാണ്. ജൂണിയർ മിഡിൽ സ്കൂലിനു ശേഷം 3 വർഷം സീനിയർ മിഡിൽ സ്കൂൾ വിദ്യാഭ്യാസം നൽകുന്നു. ഇതോടെ സെക്കണ്ടറി വിദ്യാഭ്യാസം പൂർണ്ണമാകുന്നു. 

## ചരിത്രം
[ലഘുചിത്രം|A mean value theorem equation is displayed on a bridge in [ബെയ്‌ജിങ്ങ്‌|Beijing.]]

## വികസനം
[വലത്ത്‌|ലഘുചിത്രം|[റ്റ്സിൻഷുവ യൂണിവേഴ്സിറ്റി|Tsinghua University is a top university in China]]

## വിദ്യാഭ്യാസനയം

## വിദ്യാഭ്യാസ സമ്പ്രദായം

### ഘട്ടങ്ങൾ

## പ്രാഥമിക വിദ്യാഭ്യാസം

### പ്രാഥമികവിദ്യാലയങ്ങൾ

## സെക്കണ്ടറി വിദ്യാഭ്യാസം
ലഘുചിത്രം|Lists of newly admitted students - complete with their home communities, test scores, and any extra points they derived due to their ethnicity or family size - posted outside of Linxia High School

### സീനിയർ സെക്കണ്ടറി
[ലഘുചിത്രം|220x220ബിന്ദു| Guangdong Experimental High School, one of the key high schools based in [ഗ്വാങ്ജോ|Guangzhou, China. ]]

## അന്താരാഷ്ട്ര വിദ്യാഭ്യാസം
ഇടത്ത്‌|ലഘുചിത്രം|Shanghai American School Puxi Campus

## ഉന്നതവിദ്യാഭ്യാസം
[ലഘുചിത്രം|Huazhong University of Science and Technology in [വൂഹാൻ|Wuhan]]

## ഇതും കാണൂ

## സ്രോതസ്സുകൾ

## അവലംബം

## കൂടുതൽ വായനയ്ക്ക്

വർഗ്ഗം:വിദ്യാഭ്യാസം രാജ്യം തിരിച്ച്
അയർലന്റിലെ വിദ്യാഭ്യാസം

അയർലന്റിലെ വിദ്യാഭ്യാസത്തിനു മൂന്നു തലങ്ങളുണ്ട്: പ്രാഥമിക, സെക്കന്ററി, ഉന്നതവിദ്യാഭ്യാസം. സർവ്വകലാശാലകളിൽ സ്റ്റുഡന്റ് സർവ്വീസ് ഫീസ് ഈടാക്കിവരുന്നു. 2015ൽ അത് €3,000 വരെ ആണ്, ഇത് രജിസ്ട്രേഷനും പരീക്ഷാഫീസിനും ഇൻഷുറൻസുനും രജിസ്ട്രേഷനുള്ള ചിലവിനുമായി കണക്കാക്കിയിരിക്കുന്നു.

അയർലന്റിലെ വിദ്യാഭ്യാസത്തിനും നൈപുണ്യത്തിനുമുള്ള മന്ത്രാലയമാണ് നയം നിശ്ചയിക്കുന്നതും വിദ്യാഭ്യാസകാര്യങ്ങൾ നോക്കുന്നതും നിയന്ത്രിക്കുന്നതും. റിച്ചാഡ് ബ്രൂട്ടൺ ആണിപ്പോഴത്തെ വിദ്യാഭ്യാസമന്ത്രി.

## ആമുഖം

### രൂപരേഖ

## പ്രാഥമിക വിദ്യാഭ്യാസം

### പലതരം സ്കൂളുകൾ

## സെക്കണ്ടറി വിദ്യാഭ്യാസം

## മൂന്നാം തല വിദ്യാഭ്യാസം

## അവധികൾ

## ഇതും കാണൂ
* Young Scientist and Technology Exhibition
* List of schools in the Republic of Ireland
* List of fee-paying schools in Ireland
* List of universities in the Republic of Ireland
** National Institute for Higher Education
** Institutes of Technology in Ireland
* Education controversies in the Republic of Ireland
* List of Ireland-related topics

## അവലംബം

വർഗ്ഗം:വിദ്യാഭ്യാസം രാജ്യം തിരിച്ച്
ആണ്ടാമുക്കം സിറ്റി ബസ് സ്റ്റാൻഡ്

കൊല്ലം നഗരത്തിലുള്ള രണ്ട് പ്രധാനപ്പെട്ട ബസ് സ്റ്റാൻഡുകളിലൊന്നാണ് **ആണ്ടാമുക്കം സിറ്റി ബസ് സ്റ്റാൻഡ്** (). കൊല്ലം ഡൗൺടൗൺ ഭാഗത്തുള്ള ആണ്ടാമുക്കത്ത് സ്ഥിതിചെയ്യുന്ന ഈ ബസ് സ്റ്റാൻഡിനെ **ആണ്ടാമുക്കം പ്രൈവറ്റ് ബസ് സ്റ്റാൻഡ്** എന്നും വിളിക്കാറുണ്ട്. ചിന്നക്കടയിൽ നിന്നാരംഭിച്ച് നഗരത്തിന്റെ വിവിധ ഭാഗങ്ങളിലേക്കു പോകുന്ന സ്വകാര്യ ബസ്സുകൾക്കും കെ.എസ്.ആർ.ടി.സി. ബസ്സുകൾക്കും വേണ്ടിയാണ് ഈ സ്റ്റാൻഡ് നിർമ്മിച്ചിരിക്കുന്നത്. കൊട്ടിയം, മയ്യനാട്, ഇളംപള്ളൂർ, ശക്തികുളങ്ങര, ചവറ, തോപ്പിൽ കടവ്, പ്രാക്കുളം, കടവൂർ, പെരുമൺ എന്നീ സ്ഥലങ്ങളിലേക്കുള്ള ബസ്സുകളാണ് ആണ്ടാമുക്കം സ്റ്റാൻഡിൽ നിന്നു സർവീസ് നടത്തുന്നത്.

## ചരിത്രം
2006 വരെ ചിന്നക്കടയിലാണ് കൊല്ലം സിറ്റി ബസ് സ്റ്റാൻഡ് പ്രവർത്തിച്ചിരുന്നത്. കൊല്ലം കോർപ്പറേഷൻ ചിന്നക്കടയിൽ ഒരു അടിപ്പാത നിർമ്മിക്കുവാൻ തീരുമാനിച്ചതിനെത്തുടർന്ന് 2008-ൽ ജില്ലാ ഗതാഗത ഉപദേശക സമിതിയുടെ നിർദ്ദേശപ്രകാരം ബസ് സ്റ്റാൻഡ് ആണ്ടാമുക്കത്തേക്ക് മാറ്റുകയായിരുന്നു.

## പ്രധാന സ്ഥാപനങ്ങൾ
ആണ്ടാമുക്കം ബസ് സ്റ്റാൻഡിനു സമീപമുള്ള സ്ഥാപനങ്ങളാണ്,

* കേരള പബ്ലിക് സർവീസ് കമ്മീഷൻ (പി.എസ്.സി.) ജില്ലാ ഓഫീസ്, മേഖലാ ഓഫീസ്.
* കോർപ്പറേഷൻ കെട്ടിടം, ആണ്ടാമുക്കം
* കോർപ്പറേഷൻ കെട്ടിടം, ചിന്നക്കട
* ഹോട്ടൽ നാനി.
* ക്വയിലോൺ കോപ്പറേറ്റീവ് അർബൻ ബാങ്ക്

## അവലംബം

## പുറംകണ്ണികൾ

വർഗ്ഗം:ബസ് സ്റ്റേഷനുകൾ
വർഗ്ഗം:കൊല്ലത്തിന്റെ ഭൂമിശാസ്ത്രം
പാളത്തൊപ്പി

കവുങ്ങിൻ‍‍‍‍ പാളകൊണ്ട് നിർമ്മിക്കുന്ന തൊപ്പിയാണ് പാളത്തൊപ്പി. കട്ടികൂടിയ ഇത്തരം തൊപ്പികൾ തലയ്ക്ക് നല്ല സംരക്ഷണം നല്കുന്നു. 
## നിർമ്മാണം
ഉണങ്ങിയ പാള വെള്ളത്തിലിട്ട് കുതിർത്തശേഷം തൊപ്പിയുടെ ആകൃതിയിൽ വളച്ചെടുക്കുന്നു. ഇതിനെ പനനാരുപയോഗിച്ച് തുന്നിച്ചേർത്ത് ബലപ്പെടുത്തുന്നു. തൊപ്പിയുടെ മുൻവശത്തും വശങ്ങളിലും അലങ്കാരത്തുന്നലിട്ട് ആകർഷകമാക്കാറുണ്ട്.
## ചിത്രശാല

പ്രമാണം:പാളത്തൊപ്പിയും വലിയ മടിശീലയും ഉള്ള മാവിലസ്ത്രീ.JPG|ലഘു|പാളത്തൊപ്പി ധരിച്ച വനിത


വർഗ്ഗം:വസ്ത്രധാരണം
ഐസ്‌ലാന്റിലെ വിദ്യാഭ്യാസം

ഐസ്‌ലാന്റിലെ വിദ്യാഭ്യാസത്തിനു 4 തലങ്ങളുണ്ട്. പ്ലേസ്കൂൾ, നിർബന്ധിതം, അപ്പർ സെക്കണ്ടറി, ഉന്നതം. മറ്റു നോർദിക്ക് രാജ്യങ്ങളുടേതുപോലെയാണിവിടുത്തെ വിദ്യാഭ്യാസവും. 6 വയസുമുതൽ 16 വയസുവരെ വിദ്യാഭ്യാസം നിർബന്ധിതമാണ്. മിക്ക വിദ്യാഭ്യാസസ്ഥാപനങ്ങളും പൊതുമേഖലയിൽതന്നെയാണ്. വളരെക്കുറച്ചു സ്വകാര്യ സ്ഥാപനങ്ങളെയുള്ളു. ജിമ്നേഷ്യം സംബ്രദായം നിലനിൽക്കുന്ന രാജ്യമാണിത്. 

## പശ്ചാത്തലം

## ചരിത്രം
വലത്ത്‌|ലഘുചിത്രം|150x150ബിന്ദു|The main building of Menntaskólinn í Reykjavík.

## തലങ്ങൾ
ലഘുചിത്രം|450x450ബിന്ദു|The levels in diagrammatic form.

### Compulsory
ലഘുചിത്രം|381x381ബിന്ദു|A pie chart showing how an Icelandic child’s compulsory education time will be divided over a ten-year period.

### അപ്പർ സെക്കണ്ടറി
[ലഘുചിത്രം|300x300ബിന്ദു|A classroom in the Hraðbraut [ജിംനേഷ്യം (വിദ്യാലയം)|gymnasium.]]

## ഇതും കാണൂ
* List of schools in Iceland
* List of universities in Iceland
* List of business schools in the Nordic countries
* Ministry of Education, Science and Culture

## അവലംബം

വർഗ്ഗം:വിദ്യാഭ്യാസം രാജ്യം തിരിച്ച്
ലെസോത്തൊയിലെ വിദ്യാഭ്യാസം

ലെസോത്തോയിലെ വിദ്യാഭ്യാസം അനേകം പരിഷ്കരണങ്ങൾക്കു വിധേയമായിട്ടുണ്ട്. ഇപ്പോൾ പ്രാഥമികവിദ്യാഭ്യാസം നിർബന്ധിതവും സൗജന്യവും സാർവത്രികവും ആയി ഭരണഘടന അനുശാസിക്കുന്നു. 
വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
വർഗ്ഗം:ലെസോത്തൊയിലെ വിദ്യാഭ്യാസം

## ആമുഖം
ലഘുചിത്രം|Classroom in Ha Nqabeni, Lesotho
ലെസോത്തൊ ലൊകത്തെ മറ്റേതൊരു രാജ്യത്തേക്കാളും കൂടുതൽ ശതമാനം ജി ഡി പിയാണ് ചിലവിടുന്നത്. 13% വരുമിത്.  ശരാശരി ഒരു കുട്ടിക്ക് 10 വർഷം വിദ്യാഭ്യാസത്തിനായി ചിലവൊഴിക്കാനാവും. 6 മുതൽ 13 വയസുവരെമാത്രമാണ് വിദ്യാഭ്യാസം നിർബന്ധിതമായിരിക്കുന്നത്. സെക്കണ്ടറി വിദ്യാഭ്യാസം നിർബന്ധിതമല്ല. 2005ൽ 24.0% ആണ് 13- to 17-വയസ്സുള്ളവർ വിദ്യാഭ്യാസം നേടിയത്. ആൺകുട്ടികളേക്കാൾ പെൺകുട്ടികളാണ് സ്കൂളിൽ പോകുന്നത്. 15.6% കുറവ് ആൺകുട്റ്റികളേ എൺകുട്റ്റികളെ അപേക്ഷിച്ച് സ്കൂലിൽ പോകുന്നുള്ളു.

## വിദ്യാഭ്യാസ പരിഷ്കരണം

## സർവ്വകലാശാലകൾ

## അവലംബം
ഗ്ലുജിയ സാർഡിനെല്ലെൻസിസ്‌

മീനുകളെ ബാധിക്കുന്ന പരാദ ജീവികളുടെ ഗ്ലുജിയ കുടുംബത്തിൽ പെട്ട ഒരു പരാദമാണ് **ഗ്ലുജിയ സാർഡിനെല്ലെൻസിസ്‌**.  ടുണീഷ്യൻ തീരത്തു നിന്നും പിടിച്ച മത്തികളിൽ ആണ് ഇവ ആദ്യം കണ്ടെത്തിയത്. മത്തിയുടെ കുടലുകളിൽ കാണുന്ന പിലോറിക് സീകം എന്ന വിടവുകളിൽ ആണ് ഇവ കണ്ടു വരുന്നത്. 

## അവലംബം

വർഗ്ഗം:പരാദങ്ങൾ
ക്വാർക് മാറ്റർ

ദ്രവ്യത്തിന്റെ ഏഴാമത്തെ അവസ്ഥയാണിത്. മഹാവിസ്ഫോടനത്തിൻറെ  ആദ്യനിമിഷങ്ങളിലുണ്ടായ ദ്രവ്യരൂപമാണ് ക്വാർക്ക്-ഗ്ലുവോൺ  പ്ലാസ്മ (QGP). ആറ്റങ്ങളോ  തൻമാത്രകളോ രൂപപ്പെടാൻ കഴിയാത്ത വിധത്തിലുള്ള ഉയർന്ന താപനിലയിലാണ് ഈ ദ്രവ്യം നിലനിൽക്കുന്നത്. ശക്തന്യൂക്ലിയർ ബലവാഹികളായ ഗ്ലുവോണുകളുടെ കടലിൽ ക്വാർക്കുകൾ സ്വതന്ത്രമായി സഞ്ചരിക്കുന്ന അവസ്ഥയാണിത്. 

2000-ൽ സേണിലെ ശാസ്ത്രജ്ഞരാണ് കണികാ പരീക്ഷണശാലയിൽ വച്ച് ക്വാർക്ക് -ഗ്ലുവോൺ പ്ലാസ്മ  എന്ന  ദ്രവ്യാവസ്ഥയുടെ തെളിവുകൾ കണ്ടെത്തിയത്. ലാർജ് ഹാഡ്രോൺ കൊളൈഡറിലെ ആറു പരീക്ഷണങ്ങളിലൊന്നായ  ALICEൽ (A Large Lon Collider Experiement)നടന്ന പരീക്ഷണത്തിലാണ് മഹാവിസ്ഫോടനത്തിനു ശേഷം ഏതാനും നിമിഷങ്ങൾക്കകം ഉണ്ടായിരുന്നതായി കരുതപ്പെടുന്ന ക്വാർക്ക് - ഗ്ലുവോൺ പ്ലാസ്മ  എന്ന ദ്രവ്യാവസ്ഥ സൃഷ്ടിച്ചത്.
പിണവൂർകുടി

കേരളത്തിലെ എറണാകുളം ജില്ലയിലെ കുട്ടമ്പുഴ ഗ്രാമപഞ്ചായത്തിലെ ഒരു ഗ്രാമമാണ് **പിണവൂർകുടി**. ആദിവാസി മേഖല കൂടിയാണ് ഈ ഗ്രാമം.

## ഭൂപ്രകൃതി
പശ്ചിമഘട്ടത്തിൽ സാധാരണയുള്ളതുപോലെ നിമ്നോന്നതങ്ങളായ ഭൂപ്രകൃതിയാണ് പിണവൂർകുടിയിലും.  

## അധികാരപരിധികൾ
* പാർലമെന്റ് മണ്ഡലം -
* നിയമസഭ മണ്ഡലം - കോതമംഗലം
* വിദ്യഭ്യാസ ഉപജില്ല - 
* വിദ്യഭ്യാസ ജില്ല - കോതമംഗലം
* വില്ലേജ് - കുട്ടമ്പുഴ
* പോലിസ് സ്റ്റേഷൻ - കുട്ടമ്പുഴ

## പ്രധാന സ്ഥാപനങ്ങൾ
* പിണവൂർകുടി സർക്കാർ ഹൈസ്കൂൾ
* പ്രീമെട്രിക് ഹോസ്റ്റൽ (ആൺകുട്ടികൾ ) പിണവൂർകുടി 
* ഗവണ്മെന്റ് ട്രൈബൽ ആയുർവേദ ഡിസ്‌പെൻസറി പിണവൂർകുടി 

## എത്തിച്ചേരാനുള്ള വഴി
റോഡ് വഴി - കോതമംഗലം തട്ടേക്കാട് വഴി കുട്ടമ്പുഴയിലെത്തി ഉരുളൻതണ്ണി വഴി പിണവൂർകുടിയിലേക്കെത്താം

റെയിൽ വഴി - അടുത്തുള്ള റെയിൽ‌വേ സ്റ്റേഷൻ ആലുവ, അങ്കമാലി എന്നിവയാണ്.

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം)

## സമീപ ഗ്രാമങ്ങൾ
* ഇഞ്ചത്തൊട്ടി - ഇഞ്ചത്തൊട്ടി തൂക്കുപാലം കാണുക
* ഉരുളൻതണ്ണി
* പൂയംകുട്ടി
* കുട്ടമ്പുഴ

## ചിത്രശാല



## അവലംബം
തങ്കശ്ശേരി ബസ് ടെർമിനൽ

കൊല്ലം ജില്ലയിലെ തങ്കശ്ശേരിയിൽ സ്ഥിതിചെയ്യുന്ന ബസ് സ്റ്റാൻഡാണ് **തങ്കശ്ശേരി ബസ് ടെർമിനൽ** (). 2014 സെപ്റ്റംബർ 6-ന് കൊല്ലം കോർപ്പറേഷൻ മേയറായിരുന്ന പ്രസന്ന ഏണസ്റ്റാണ് ഈ ബസ് ടെർമിനൽ  ഉദ്ഘാടനം ചെയ്തത്.

## ചരിത്രം
കൊല്ലം ജില്ലയിൽ അറബിക്കടലിന്റെ തീരത്തായി സ്ഥിതിചെയ്യുന്ന ഒരു പ്രദേശമാണ് തങ്കശേരി. സൗകര്യപ്രദമായ തീരദേശയാത്ര ഒരുക്കുന്നതിനായി നിർമ്മിച്ചതാണ് തങ്കശേരി ബസ് ടെർമിനൽ. 

കൊല്ലം ജില്ലയിൽ ഗതാഗതത്തിരക്ക് കൂടിയ പ്രദേശങ്ങളിലൊന്നാണ് തങ്കശ്ശേരി. ഇവിടെയുള്ള ഇൻഫന്റ് ജീസസ് സ്കൂളിലെയും മൗണ്ട് കാർമൽ കോൺവെന്റ് സ്കൂളിലെയും വിദ്യാർത്ഥികളുമായി നൂറുകണക്കിന് വാഹനങ്ങളാണ് ഇതുവഴി ദിവസവും കടന്നുപോകുന്നത്. ഈ സ്കൂളിലേക്കുള്ള ഇടുങ്ങിയ റോഡുകൾക്കു സമീപം സ്വകാര്യബസ്സുകൾ സർവീസ് നടത്തുന്നുണ്ട്. ഇവയെല്ലാം തങ്കശ്ശേരിയിലെ ഗതാഗതത്തിരക്ക് രൂക്ഷമാക്കുന്നു. ഈ സാഹചര്യത്തിൽ പുതിയൊരു ബസ് ടെർമിനൽ ആവശ്യമായി വന്നു. 2008-ൽ കൊല്ലം കോർപ്പറേഷന്റെ രണ്ടാമത്തെ മേയറായിരുന്ന എൻ. പത്മലോചനൻ ആണ് പുതിയ ഒരു ബസ് ടെർമിനൽ എന്ന ആശയം മുന്നോട്ടുവച്ചത്. ചരിത്രപരമായും ഭൂമിശാസ്ത്രപരമായും ഏറെ പ്രാധാന്യമുള്ള പ്രദേശമായിരുന്നതിനാൽ തങ്കശ്ശേരിയിലെ ബസ് ടെർമിനലിന്റെ നിർമ്മാണത്തിനു ചില തടസ്സങ്ങൾ നേരിട്ടു. ഒടുവിൽ 2014-ലാണ് ടെർമിനലിന്റെ നിർമ്മാണം പൂർത്തിയായത്.

## അവലംബം

## പുറംകണ്ണികൾ

വർഗ്ഗം:ബസ് സ്റ്റേഷനുകൾ
വർഗ്ഗം:കൊല്ലത്തിന്റെ ഭൂമിശാസ്ത്രം
ജർമ്മൻ നാഷണൽ ലൈബ്രറി

**ജർമ്മൻ നാഷണൽ ലൈബ്രറി** ( or **DNB**) ഫെഡറൽ റിപ്പബ്ലിക്ക് ഓഫ് ജർമ്മനിയിലെ സെൻട്രൽ ആർക്കൈവ് ലൈബ്രറിയും ദേശീയ ഗ്രന്ഥസൂചികാ കേന്ദ്രവുമാണ്. 1913 മുതലുള്ള ജർമൻ ഭാഷാ പ്രസിദ്ധീകരണങ്ങൾ, ജർമ്മനിയെക്കുറിച്ചുള്ള വിദേശ പ്രസിദ്ധീകരണങ്ങൾ, ജർമൻ കൃതികളുടെ വിവർത്തനങ്ങൾ, 1933 നും 1945 നും ഇടയ്ക്ക് പ്രസിദ്ധീകരിച്ച ജർമൻ ഭാഷയിലുള്ള കുടിയേറ്റക്കാരുടെ കൃതികൾ എന്നിവ ശേഖരിക്കുക, ശാശ്വതമായി ആർക്കൈവുചെയ്യുക, ഗ്രഹിക്കാവുന്നവണ്ണം കൃത്യമായി പട്ടികയിലുൾപ്പെടുത്തി പൊതുജനങ്ങൾക്ക് ലഭ്യമാക്കുക എന്നിവയാണ് ഈ ലൈബ്രറിയടും പ്രധാന കർത്തവ്യം. ജർമ്മൻ നാഷണൽ ലൈബ്രറി ദേശീയ, അന്തർദേശീയ തലങ്ങളിൽ സഹകരണപരമായ ബാഹ്യ ബന്ധങ്ങളെ പരിപാലിക്കുന്നു. ഉദാഹരണത്തിന്, ജർമനിലെ പുസ്തകങ്ങളുടെ പട്ടകയിലുൾപ്പെടുത്തുന്നതിനുള്ള നിയമങ്ങളും നിലവാരങ്ങളും വികസിപ്പിക്കുന്നതിലും അതു പരിപാലിക്കുന്നതിലും പ്രമുഖ പങ്കാളിത്തം വഹിക്കുന്നതോടൊപ്പം ഇത് അന്തർദേശീയ ലൈബ്രറി മാനദണ്ഡങ്ങളുടെ വികസനത്തിലും ഒരു സുപ്രധാന പങ്ക് വഹിക്കുന്നു. പ്രസാധകരുമായുള്ള സഹകരണം 1935 മുതൽ Deutsche Bücherei Leipzig വഴിയും 1969 മുതൽ Deutsche Bibliothek Frankfurt വഴിയും നിയമപരമായ വഴിയിലൂടെ നിയന്ത്രിക്കപ്പെടുന്നു.

## അവലംബം
എം.ശ്രീനാഥൻ

ജനനം 28 മെയ് 1964.
മലയാള സർവ്വകലാശാലയിലെ അക്കാഥമിക് ഡീൻ. സൈദ്ധാന്തിക ഭാഷാശാസ്ത്രം,പ്രയുക്ത ഭാഷാശാസ്ത്രം,നരവംശഭാഷാശാസ്ത്രം,ഭാഷയും ജനിതകശാസ്ത്രവും-തുടങ്ങിയ മേഖലകളിൽ പരിജ്ഞാനം.
16 വർഷം ഭാരതസർക്കാരിൻറെ ആന്ത്രപ്പോളജിക്കൽ സർവ്വെയിൽ ഗവേഷകൻ,ദ്രാവിഡസർവ്വകലാശാലയിലെ ദ്രാവിഡ-കംപ്യൂട്ടർ ഭാഷാശസ്ത്രവിഭാഗത്തിൽ അസോസിയേറ്റ് പ്രൊഫസർ എന്നീനിലയിലും സേവനമനുഷ്ഠിച്ചിട്ടുണ്ട്.
മലയാളസർവ്വകലാശാലയിലെ എഴുത്തച്ഛൻ പഠനകേന്ദ്രം ഡയറക്ടർ.
ട്യൂബിംഗൻ സർവ്വകലാശാലയുടെ സഹായത്തോടെ ജർമനിയിൽ മലയാളസർവ്വകലാശാല സ്ഥാപിച്ച ഗുണ്ടർട്ട്ചെയറിൻറെ വിസിറ്റിംഗ് അക്കാദമിക്.

മലയാളസർവ്വകലാശാല അക്കാദമിക് കൌൺസിൽ അംഗം,ഗവേഷണ കൌൺസിൽ അംഗം,
നിലവിൽ മലയാളസർവ്വകലാശാല പരീക്ഷാcontroller ആയുംസേവനമനുഷ്ടിക്കുന്നു.

പാശ്ചാത്യഭാഷാപഠനം,കേരളത്തിലെ ഭാഷകൾ,The jarawa language and culture,Dravidian Tribes and Languages,Album on Dravidian Tribes,Jarawa arts and Crafts in cognate Context .എന്നിവയാണ് പ്രധാനപ്പെട്ട കൃതികൾ.
നാഷണൽ ലൈബ്രറി ഓഫ് റഷ്യ

**നാഷണൽ ലൈബ്രറി ഓഫ് റഷ്യ,** റഷ്യയിലെ സെൻറ് പീറ്റേർസ്ബർഗിൽ സ്ഥിതിചെയ്യുന്ന രാജ്യത്തെ ഏറ്റവും പഴക്കമുള്ള പൊതു ലൈബ്രറി മാത്രമല്ല, ആദ്യത്തെ ദേശീയ ഗ്രന്ഥശാലയും കൂടിയാണ്. 1795 മുതൽ 1917 വരെ  "ഇമ്പീരിയൽ പബ്ലിക് ലൈബ്രറി"; 1917 മുതൽ 1925 വരെ "റഷ്യൻ പബ്ലിക് ലൈബ്രറി"; 1925 മുതൽ 1992 വരെ "സ്റ്റേറ്റ് പബ്ലിക് ലൈബ്രറി"; (1932 മുതൽ എം. സാൾട്ടിക്കോവ് ഷെഡ്രിനോടുള്ള ബഹുമാന സൂചകമായി അദ്ദേഹത്തിൻറെ പേരു നൽകിയിരുന്നു) NLR; എന്നിങ്ങനെ വിവിധ പേരുകളിൽ ഈ ഗ്രന്ഥശാല അറിയപ്പെട്ടിരുന്നു. NLR ലോകത്തിലെ പ്രധാന ഗ്രന്ഥാലയങ്ങളിലൊന്നായി സ്ഥാനം നേടിയിട്ടുണ്ട്.

## അവലംബം

വർഗ്ഗം:ദേശീയ ഗ്രന്ഥശാലകൾ
ബോസ്റ്റൺ പബ്ലിക് ലൈബ്രറി

**ബോസ്റ്റൺ പബ്ലിക് ലൈബ്രറി** 1848 ൽ സ്ഥാപിതമായ അമേരിക്കൻ ഐക്യനാടുകളിലെ മാസ്സച്യൂസെറ്റ്സിലെ ബോസ്റ്റണിൽ സ്ഥിതിചെയ്യുന്ന ഒരു മുനിസിപ്പൽ പബ്ലിക് ലൈബ്രറിയാണ്. മുമ്പ് "ലൈബ്രറി ഓഫ് ലാസ്റ്റ് റിസോർസസ്")  എന്നറിയപ്പെട്ടിരുന്ന ബോസ്റ്റൺ പബ്ലിക് ലൈബ്രറി, കോമൺവെൽത്ത് ഓഫ് മസാച്യുസെറ്റ്സിൻറെ പൊതുസ്വത്തായിക്കൂടി കരുതപ്പെടുന്നു. കോമൺവെൽത്തിലെ എല്ലാ മുതിർന്ന ആളുകൾക്കും പുസ്തക വായന, ഗവേഷണങ്ങൾ എന്നിവക്ക് ഇവിടെ അർഹതയുണ്ട്, കൂടാതെ ലൈബ്രറി സംസ്ഥാന ഫണ്ട് സ്വീകരിച്ചാണ് പ്രവർത്തിക്കുന്നത്. പുസ്തകങ്ങൾ, ഡിവിഡികൾ, സി ഡി, മാപ്പുകൾ, സംഗീത രേഖകൾ, മൈക്രോഫിലിം, കൈയെഴുത്ത് പ്രതികൾ, അച്ചടിച്ച മറ്റു ദൃശ്യ വസ്തുക്കൾ,  ഇലക്ട്രോണിക് വിഭവങ്ങൾ തുടങ്ങിയ എല്ലാതരത്തിലുള്ള ഫോർമാറ്റുകളേയും ഉൾക്കൊള്ളുന്ന ഏകദേശം 23 മില്യൺ ഇനങ്ങൾ ബോസ്റ്റൺ പബ്ലിക് ലൈബ്രറിയിൽ ഉൾപ്പെടുത്തിയിരിക്കുന്നു. അമേരിക്കൻ ലൈബ്രറി അസോസിയേഷന്റെ അഭിപ്രായത്തിൽ, ലൈബ്രറി ഓഫ് കോൺഗ്രസ് (160 ദശലക്ഷം ഇനങ്ങൾ), ന്യൂയോർക്ക് പബ്ലിക് ലൈബ്രറി (53 ദശലക്ഷം ഇനങ്ങൾ) എന്നിവയ്ക്കു പിന്നിലായി ഇത് അമേരിക്കൻ ഐക്യനാടുകളിലെ മൂന്നാമത്തെ ഏറ്റവും വലിയ പബ്ലിക് ലൈബ്രറിയാണ്.  2014 സാമ്പത്തിക വർഷത്തിൽ ഈ ലൈബ്രറി 10,000 ലൈബ്രറി പരിപാടികൾ പൊതുജനങ്ങൾക്കായി സൗജന്യമായി നടത്തുകയും 3.7 ദശലക്ഷം വസ്തുക്കൾ വിതരണം ചെയ്യുകയും ചെയ്തു.

## പൊതുഅവലോകനം
ബോസ്റ്റൺ പബ്ലിക് ലൈബ്രറിയുടെ വെബ് സൈറ്റിൽ പറയുന്നതുപ്രകാരം ഇവിടെ 23.7 മില്യൺ ഇനങ്ങൾ ഉൾക്കൊള്ളിച്ചിരിക്കുന്നതിനാൽ ഇത് അമേരിക്കൻ ഐക്യനാടുകളിലെ ഏറ്റവും വലിയ മുനിസിപ്പൽ പബ്ലിക് ലൈബ്രറി സംവിധാനങ്ങളിലൊന്നായി മാറുന്നു. ശേഖരത്തിലെ ബഹുഭൂരിപക്ഷവും - 22.7 ദശലക്ഷം വോള്യങ്ങൾ - സെൻട്രൽ ബ്രാഞ്ച് ഗവേഷണാലയങ്ങളിൽ സൂക്ഷിച്ചിരിക്കുന്നു.  2012 ജൂലൈ മാസത്തിനും 2013 ജൂൺ മാസത്തിനുമിടയിൽ ബിപിഎൽ ൻറെ വാർഷിക സർക്കുലേഷൻ 3.69 ദശലക്ഷം ആയിരുന്നു.  ഗവേഷണ ശേഖരങ്ങളുടെ ബാഹുല്യവും പ്രാധാന്യവും കാരണമായി, വടക്കേ അമേരിക്കയിലെ ഗവേഷണ ലൈബ്രറികൾ ഉൾപ്പെടുന്ന ലാഭേച്ഛയില്ലാത്ത ഒരു സംഘടനയായ "അസോസിയേഷൻ ഫോർ റിസർച്ച് ലൈബ്രറീസ്" (ARL) അംഗമാണ് ബോസ്റ്റൺ പബ്ലിക് ലൈബ്രറി. മറ്റു പൊതുലൈബ്രറികളിൽ, ARL ൽ അംഗമായ ഏക പൊതു ലൈബ്രറി ന്യൂയോർക്ക് പബ്ലിക് ലൈബ്രറിയാണ്.

## അവലംബം

വർഗ്ഗം:മസാച്യുസെറ്റ്സിലെ പൊതു ലൈബ്രറികൾ